ai4bharat/Pralekha huggingface dataset:
ਇਲੈਕਟ੍ਰੌਨਿਕਸ ਅਤੇ ਸੂਚਨਾ ਟੈਕਨੋਲੋਜੀ ਮੰਤਰਾਲਾ
ਸਤੰਬਰ ਵਿੱਚ ਆਧਾਰ ਰਾਹੀਂ 25.25 ਕਰੋੜ ਈ-ਕੇਵਾਈਸੀ ਲੈਣ-ਦੇਣ ਕੀਤੇ ਗਏ; ਇਸ ਮਹੀਨੇ 175 ਕਰੋੜ ਤੋਂ ਵੱਧ ਤਸਦੀਕ ਕੀਤੇ ਗਏ
ਮਹੀਨੇ ਦੌਰਾਨ 21 ਕਰੋੜ ਤੋਂ ਵੱਧ ਏਈਪੀਐੱਸ ਲੈਣ-ਦੇਣ ਕੀਤੇ ਗਏ
ਯੂਆਈਡੀਏਆਈ ਨੇ ਸਤੰਬਰ ਵਿੱਚ ਵਸਨੀਕਾਂ ਦੀਆਂ 1.62 ਕਰੋੜ ਤੋਂ ਵੱਧ ਆਧਾਰ ਅਪਡੇਟ ਬੇਨਤੀਆਂ ਨੂੰ ਸਫਲਤਾਪੂਰਵਕ ਪੂਰਾ ਕੀਤਾ
ਦੇਸ਼ਵਾਸੀਆਂ ਦੁਆਰਾ ਆਧਾਰ ਨੂੰ ਅਪਣਾਉਣ ਅਤੇ ਉਪਯੋਗ ਵਿੱਚ ਚੰਗੀ ਪ੍ਰਗਤੀ ਜਾਰੀ ਹੈ, ਜੋ ਦਰਸਾਉਂਦੀ ਹੈ ਕਿ ਇਹ ਜੀਵਨ ਨੂੰ ਅਸਾਨ ਬਣਾਉਣ ਵਿੱਚ ਕਿਵੇਂ ਮਦਦ ਕਰ ਰਿਹਾ ਹੈ। ਕੇਵਲ ਸਤੰਬਰ 'ਚ ਆਧਾਰ ਦੇ ਜ਼ਰੀਏ 25.25 ਕਰੋੜ ਈ-ਕੇਵਾਈਸੀ ਲੈਣ-ਦੇਣ ਕੀਤੇ ਗਏ, ਜੋ ਅਗਸਤ ਦੇ ਮੁਕਾਬਲੇ ਲਗਭਗ 7.7 ਫੀਸਦੀ ਜ਼ਿਆਦਾ ਹਨ।
ਇੱਕ ਈ-ਕੇਵਾਈਸੀ ਲੈਣ-ਦੇਣ ਸਿਰਫ਼ ਧਾਰਕ ਦੀ ਸਪੱਸ਼ਟ ਸਹਿਮਤੀ ਨਾਲ ਹੀ ਪੂਰਾ ਕੀਤਾ ਜਾਂਦਾ ਹੈ, ਜੋ ਕਾਗਜ਼ੀ ਕਾਰਵਾਈ ਅਤੇ ਕੇਵਾਈਸੀ ਲਈ ਨਿੱਜੀ ਤਸਦੀਕ ਦੀ ਜ਼ਰੂਰਤ ਨੂੰ ਖਤਮ ਕਰਦਾ ਹੈ।
ਆਧਾਰ ਈ-ਕੇਵਾਈਸੀ ਸੇਵਾ ਬਿਹਤਰ ਅਤੇ ਪਾਰਦਰਸ਼ੀ ਗਾਹਕ ਅਨੁਭਵ ਦੇ ਨਾਲ ਕਾਰੋਬਾਰ ਕਰਨ ਵਿੱਚ ਅਸਾਨੀ ਪ੍ਰਦਾਨ ਕਰਕੇ ਬੈਂਕਿੰਗ ਅਤੇ ਗ਼ੈਰ-ਬੈਂਕਿੰਗ ਵਿੱਤੀ ਸੇਵਾਵਾਂ ਲਈ ਇੱਕ ਮਹੱਤਵਪੂਰਣ ਭੂਮਿਕਾ ਨਿਭਾ ਰਹੀ ਹੈ।
ਸਤੰਬਰ 2022 ਦੇ ਅੰਤ ਤੱਕ ਆਧਾਰ ਦੇ ਮਾਧਿਅਮ ਨਾਲ ਹੁਣ ਤੱਕ ਈ-ਕੇਵਾਈਸੀ ਲੈਣ-ਦੇਣ ਦੀ ਕੁੱਲ ਗਿਣਤੀ 1297.93 ਕਰੋੜ ਹੋ ਗਈ ਹੈ।
ਇਸੇ ਤਰ੍ਹਾਂ, ਆਧਾਰ ਸਮਰਥਿਤ ਭੁਗਤਾਨ ਪ੍ਰਣਾਲੀ  ਆਮਦਨ ਗ੍ਰਾਫ ਵਿੱਚ ਸਭ ਤੋਂ ਹੇਠਲੇ ਪੱਧਰ 'ਤੇ ਵਿੱਤੀ ਸਮਾਵੇਸ਼ ਲਿਆਉਣ ਵਿੱਚ ਸਹਾਇਕ ਰਹੀ ਹੈ।
ਕੁੱਲ ਮਿਲਾ ਕੇ, ਸਤੰਬਰ 2022 ਦੇ ਅੰਤ ਤੱਕ ਏਈਪੀਐੱਸ ਅਤੇ ਮਾਈਕਰੋ ਏਟੀਐੱਮ ਨੈੱਟਵਰਕ ਦੇ ਮਾਧਿਅਮ ਨਾਲ ਆਖਰੀ ਮੀਲ 1549.84 ਕਰੋੜ ਬੈਂਕਿੰਗ ਲੈਣ-ਦੇਣ ਸੰਭਵ ਕੀਤੇ ਗਏ ਹਨ। ਇਕੱਲੇ ਸਤੰਬਰ ਵਿੱਚ, ਪੂਰੇ ਭਾਰਤ ਵਿੱਚ 21.03 ਕਰੋੜ ਏਈਪੀਐੱਸ ਲੈਣ-ਦੇਣ ਕੀਤੇ ਗਏ ਸਨ।
ਸਤੰਬਰ 'ਚ ਆਧਾਰ ਰਾਹੀਂ 175.41 ਕਰੋੜ ਪ੍ਰਮਾਣਿਤ ਲੈਣ-ਦੇਣ ਕੀਤੇ ਗਏ। ਇਹਨਾਂ ਵਿੱਚੋਂ ਜ਼ਿਆਦਾਤਰ ਮਾਸਿਕ ਲੈਣ-ਦੇਣ ਫਿੰਗਰਪ੍ਰਿੰਟ ਬਾਇਓਮੈਟ੍ਰਿਕ ਵੈਰੀਫਿਕੇਸ਼ਨ ਦੀ ਵਰਤੋਂ ਕਰਕੇ ਪੂਰੇ ਕੀਤੇ ਗਏ ਸਨ, ਜਦੋਂ ਕਿ ਟ੍ਰਾਂਜੈਕਸ਼ਨਾਂ ਲਈ ਜਨਸੰਖਿਆ ਅਤੇ ਓਟੀਪੀ ਪ੍ਰਮਾਣਿਕਤਾ ਦਾ ਵੀ ਉਪਯੋਗ ਕੀਤਾ ਗਿਆ।
ਹੁਣ ਤੱਕ, ਸੰਚਤ ਰੂਪ ਵਿੱਚ ਸਤੰਬਰ ਦੇ ਅੰਤ ਤੱਕ ਕੁੱਲ 8250.36 ਕਰੋੜ ਪ੍ਰਮਾਣਿਤ ਲੈਣ-ਦੇਣ ਪੂਰੇ ਕੀਤੇ ਜਾ ਚੁੱਕੇ ਹਨ, ਜੋ ਦਰਸਾਉਂਦਾ ਹੈ ਕਿ ਆਧਾਰ ਆਪਣੇ ਘੋਸ਼ਿਤ ਦ੍ਰਿਸ਼ਟੀਕੋਣ ਦੇ ਪ੍ਰਤੀ ਕਿੰਨੀ ਨਿਸ਼ਠਾਂ ਰੱਖਦਾ ਹੈ।
ਭਾਰਤ ਦੀ ਬਾਲਗ ਆਬਾਦੀ ਵਿੱਚ ਆਧਾਰ ਹੁਣ ਸਰਵ ਵਿਆਪਕ ਹੈ। ਸਤੰਬਰ ਦੇ ਅੰਤ ਤੱਕ, ਸਾਰੇ ਉਮਰ ਵਰਗਾਂ ਵਿੱਚ ਆਧਾਰ ਦਾ ਕਾਰਜ 93.92 ਪ੍ਰਤੀਸ਼ਤ ਮੁਕੰਮਲ ਹੋ ਗਿਆ ਹੈ।
ਸਤੰਬਰ ਮਹੀਨੇ ਦੌਰਾਨ, ਨਿਵਾਸੀਆਂ ਨੇ 1.62 ਕਰੋੜ ਤੋਂ ਵੱਧ ਆਧਾਰਾਂ ਨੂੰ ਸਫਲਤਾਪੂਰਵਕ ਅਪਡੇਟ ਕੀਤੇ, ਜਦੋਂ ਕਿ ਅਗਸਤ ਵਿੱਚ ਅਜਿਹੇ 1.46 ਕਰੋੜ ਅਪਡੇਟ ਕੀਤੇ ਗਏ ਸਨ।
ਕੁੱਲ ਮਿਲਾ ਕੇ, ਹੁਣ ਤੱਕ  ਦੇਸ਼ਵਾਸੀਆਂ ਦੀਆਂ ਬੇਨਤੀਆਂ ਤੋਂ ਬਾਅਦ 66.63 ਕਰੋੜ ਤੋਂ ਵੱਧ ਆਧਾਰ ਨੰਬਰਾਂ ਨੂੰ ਸਫਲਤਾਪੂਰਵਕ ਅਪਡੇਟ ਕੀਤਾ ਗਿਆ ਹੈ।
ਭੌਤਿਕ ਆਧਾਰ ਕੇਂਦਰਾਂ 'ਤੇ ਅਤੇ ਔਨਲਾਈਨ ਆਧਾਰ ਪਲੈਟਫਾਰਮ ਦੀ ਵਰਤੋਂ ਕਰਕੇ ਕੀਤੀਆਂ ਗਈਆਂ ਇਹ ਅੱਪਡੇਟ ਬੇਨਤੀਆਂ, ਜਨਸੰਖਿਆ ਦੇ ਨਾਲ-ਨਾਲ ਬਾਇਓਮੈਟ੍ਰਿਕ ਅੱਪਡੇਟ ਨਾਲ ਸਬੰਧਤ ਹਨ।
ਚਾਹੇ ਅੰਤਿਮ ਸਿਰੇ ਦੀ ਬੈਂਕਿੰਗ ਲਈ ਏਈਪੀਐੱਸ ਹੋਵੇ, ਈ-ਕੇਵਾਈਸੀ, ਆਧਾਰ ਸਮਰਥਿਤ ਡੀਬੀਟੀ ਜਾਂ ਤਸਦੀਕ, ਆਧਾਰ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੇ ਡਿਜੀਟਲ ਇੰਡੀਆ ਦੇ ਵਿਜ਼ਨ ਦਾ ਸਮਰਥਨ ਕਰਨ ਵਿੱਚ ਮਹੱਤਵਪੂਰਨ ਭੂਮਿਕਾ ਨਿਭਾ ਰਿਹਾ ਹੈ।
ਆਧਾਰ ਚੰਗੇ ਸ਼ਾਸਨ ਦਾ ਇੱਕ ਡਿਜ਼ੀਟਲ ਬੁਨਿਆਦੀ ਢਾਂਚਾ ਹੈ ਈਜ਼ ਆਵ੍ ਲਿਵਿੰਗ ਅਤੇ ਕਾਰੋਬਾਰ ਕਰਨ ਦੀ ਸੌਖ ਦੋਵਾਂ ਦੀ ਸਹੂਲਤ ਦਿੰਦਾ ਹੈ। ਡਿਜੀਟਲ ਆਈਡੀ; ਕੁਸ਼ਲਤਾ ਅਤੇ ਪਾਰਦਰਸ਼ਿਤਾ ਨਾਲ ਲਾਭਪਾਤਰੀਆਂ ਵਿਚਕਾਰ ਭਲਾਈ ਸੇਵਾਵਾਂ ਦੀ ਡਿਲੀਵਰੀ ਨੂੰ ਬਿਹਤਰ ਬਣਾਉਣ ਲਈ ਕੇਂਦਰ ਅਤੇ ਰਾਜਾਂ ਵਿੱਚ ਵੱਖ-ਵੱਖ ਮੰਤਰਾਲਿਆਂ ਅਤੇ ਵਿਭਾਗਾਂ ਦੀ ਮਦਦ ਕਰ ਰਹੀ ਹੈ।
ਹੁਣ ਤੱਕ, ਦੇਸ਼ ਵਿੱਚ ਕੇਂਦਰ ਅਤੇ ਰਾਜਾਂ ਦੋਵਾਂ ਦੁਆਰਾ ਚਲਾਈਆਂ ਜਾ ਰਹੀਆਂ ਲਗਭਗ 1000 ਕਲਿਆਣਕਾਰੀ ਯੋਜਨਾਵਾਂ ਨੂੰ ਆਧਾਰ ਦੀ ਵਰਤੋਂ ਕਰਨ ਲਈ ਅਧਿਸੂਚਿਤ ਕੀਤਾ ਗਿਆ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਬਾਬੂ ਜਗਜੀਵਨ ਰਾਮ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਬਾਬੂ ਜਗਜੀਵਨ ਰਾਮ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ ਹਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ, “ਸੁਤੰਤਰਤਾ ਸੈਨਾਨੀ ਅਤੇ ਸਮਾਜਿਕ ਨਿਆਂ ਦੇ ਪ੍ਰਬਲ ਪੈਰੋਕਾਰ ਬਾਬੂ ਜਗਜੀਵਨ ਰਾਮ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਨਿਮਰ ਸ਼ਰਧਾਂਜਲੀ। ਸਮਾਜ ਦੇ ਸ਼ੋਸ਼ਿਤਾਂ ਅਤੇ ਵੰਚਿਤਾਂ ਦੇ ਉਥਾਨ ਲਈ ਉਨ੍ਹਾਂ ਦੇ ਪ੍ਰਭਾਵੀ ਪ੍ਰਯਤਨ ਸਦਾ ਪ੍ਰੇਰਣਾਸਰੋਤ ਰਹਿਣਗੇ।”
ਆਰਥਿਕ ਮਾਮਲਿਆਂ ਬਾਰੇ ਮੰਤਰੀ ਮੰਡਲ ਕਮੇਟੀ
ਕੈਬਨਿਟ ਨੇ ਨਵੀਂ ਦਿੱਲੀ, ਅਹਿਮਦਾਬਾਦ ਅਤੇ ਛਤਰਪਤੀ ਸ਼ਿਵਾਜੀ ਮਹਾਰਾਜ ਟਰਮੀਨਸ , ਮੁੰਬਈ ਰੇਲਵੇ ਸਟੇਸ਼ਨਾਂ ਦੇ ਪੁਨਰ-ਵਿਕਾਸ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਕੈਬਨਿਟ ਨੇ ਲਗਭਗ ₹10,000 ਕਰੋੜ ਦੇ ਕੁੱਲ ਨਿਵੇਸ਼ ਦੇ ਨਾਲ 3 ਪ੍ਰਮੁੱਖ ਰੇਲਵੇ ਸਟੇਸ਼ਨਾਂ ਦੇ ਪੁਨਰ-ਵਿਕਾਸ ਲਈ ਭਾਰਤੀ ਰੇਲਵੇ ਦੇ ਪ੍ਰਸਤਾਵ ਨੂੰ ਮਨਜ਼ੂਰੀ ਦੇ ਦਿੱਤੀ ਹੈ:
ਏ) ਨਵੀਂ ਦਿੱਲੀ ਰੇਲਵੇ ਸਟੇਸ਼ਨ;
ਬੀ) ਅਹਿਮਦਾਬਾਦ ਰੇਲਵੇ ਸਟੇਸ਼ਨ; ਅਤੇ
ਸੀ) ਛਤਰਪਤੀ ਸ਼ਿਵਾਜੀ ਮਹਾਰਾਜ ਟਰਮੀਨਸ  ਮੁੰਬਈ
ਰੇਲਵੇ ਸਟੇਸ਼ਨ ਕਿਸੇ ਵੀ ਸ਼ਹਿਰ ਲਈ ਮਹੱਤਵਪੂਰਨ ਅਤੇ ਕੇਂਦਰੀ ਸਥਾਨ ਹੁੰਦਾ ਹੈ। ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਰੇਲਵੇ ਦੇ ਕਾਯਾਕਲਪ ਵਿੱਚ ਸਟੇਸ਼ਨਾਂ ਦੇ ਵਿਕਾਸ ਨੂੰ ਮਹੱਤਵ ਦਿੱਤਾ ਹੈ। ਅੱਜ ਦੇ ਕੈਬਨਿਟ ਦੇ ਫ਼ੈਸਲੇ ਨੇ ਸਟੇਸ਼ਨ ਵਿਕਾਸ ਨੂੰ ਇੱਕ ਨਵੀਂ ਦਿਸ਼ਾ ਦਿੱਤੀ ਹੈ। 199 ਸਟੇਸ਼ਨਾਂ ਦੇ ਪੁਨਰ-ਵਿਕਾਸ ਦਾ ਕੰਮ ਚਲ ਰਿਹਾ ਹੈ। ਇਨ੍ਹਾਂ ਵਿੱਚੋਂ 47 ਸਟੇਸ਼ਨਾਂ ਲਈ ਟੈਂਡਰ ਜਾਰੀ ਕਰ ਦਿੱਤੇ ਗਏ ਹਨ। ਬਾਕੀ ਦੇ ਸਟੇਸ਼ਨਾਂ ਲਈ ਮਾਸਟਰ ਪਲਾਨਿੰਗ ਅਤੇ ਡਿਜ਼ਾਈਨ ਦਾ ਕੰਮ ਚਲ ਰਿਹਾ ਹੈ। 32 ਸਟੇਸ਼ਨਾਂ ਲਈ ਕੰਮ ਤੇਜ਼ੀ ਨਾਲ ਚਲ ਰਿਹਾ ਹੈ। ਅੱਜ ਕੈਬਨਿਟ ਨੇ ₹10,000 ਕਰੋੜ ਦੇ ਨਿਵੇਸ਼ ਨਾਲ 3 ਪ੍ਰਮੁੱਖ ਰੇਲਵੇ ਸਟੇਸ਼ਨਾਂ ਵੀਂ ਦਿੱਲੀ, ਅਹਿਮਦਾਬਾਦ ਅਤੇ ਛਤਰਪਤੀ ਸ਼ਿਵਾਜੀ ਮਹਾਰਾਜ ਟਰਮੀਨਸ , ਮੁੰਬਈ ਨੂੰ ਮਨਜ਼ੂਰੀ ਦਿੱਤੀ ਹੈ।
ਸਟੇਸ਼ਨ ਡਿਜ਼ਾਈਨ ਦੇ ਮਿਆਰੀ ਤੱਤ ਹੇਠਲਿਖਤ ਹੋਣਗੇ:
1. ਹਰ ਸਟੇਸ਼ਨ 'ਤੇ ਪ੍ਰਚੂਨ, ਕੈਫੇਟੇਰੀਆ, ਮਨੋਰੰਜਨ ਸੁਵਿਧਾਵਾਂ ਲਈ ਸਥਾਨਾਂ ਦੇ ਨਾਲ ਇੱਕ ਸਥਾਨ 'ਤੇ ਸਾਰੀਆਂ ਯਾਤਰੀ ਸੁਵਿਧਾਵਾਂ ਵਾਲਾ ਇੱਕ ਵਿਸ਼ਾਲ ਛੱਤ ਵਾਲਾ ਪਲਾਜ਼ਾ  ਹੋਵੇਗਾ।
2. ਰੇਲਵੇ ਪਟੜੀਆਂ ਦੇ ਦੋਵੇਂ ਪਾਸੇ ਸਟੇਸ਼ਨ ਇਮਾਰਤ ਦੇ ਨਾਲ ਸ਼ਹਿਰ ਦੇ ਦੋਵੇਂ ਪਾਸੇ ਸਟੇਸ਼ਨ ਨਾਲ ਜੁੜੇ ਹੋਣਗੇ।
3. ਫੂਡ ਕੋਰਟ, ਉਡੀਕ ਖੇਤਰ, ਬੱਚਿਆਂ ਲਈ ਖੇਡਣ ਦਾ ਸਥਾਨ, ਸਥਾਨਕ ਉਤਪਾਦਾਂ ਲਈ ਜਗ੍ਹਾ ਆਦਿ ਵਰਗੀਆਂ ਸੁਵਿਧਾਵਾਂ ਉਪਲਬਧ ਹੋਣਗੀਆਂ।
4. ਸ਼ਹਿਰ ਦੇ ਅੰਦਰ ਸਥਿਤ ਸਟੇਸ਼ਨਾਂ ਵਿੱਚ ਸਿਟੀ ਸੈਂਟਰ ਵਰਗੀ ਜਗ੍ਹਾ ਹੋਵੇਗੀ।
5. ਸਟੇਸ਼ਨਾਂ ਨੂੰ ਆਰਾਮਦਾਇਕ ਬਣਾਉਣ ਲਈ, ਉਚਿਤ ਰੋਸ਼ਨੀ, ਰਸਤਾ ਲੱਭਣ/ਸੰਕੇਤ, ਧੁਨੀ ਵਿਗਿਆਨ, ਲਿਫਟਾਂ/ਐਸਕੇਲੇਟਰ/ਟ੍ਰੈਵਲੇਟਰ ਹੋਣਗੇ।
6. ਟ੍ਰੈਫਿਕ ਦੀ ਸੁਚਾਰੂ ਆਵਾਜਾਈ ਲਈ ਮਾਸਟਰ ਪਲਾਨ ਤਿਆਰ ਕੀਤਾ ਗਿਆ ਹੈ, ਜਿਸ ਵਿੱਚ ਪਾਰਕਿੰਗ ਦੀ ਢੁਕਵੀਂ ਸੁਵਿਧਾ ਹੈ।
7. ਟ੍ਰਾਂਸਪੋਰਟੇਸ਼ਨ ਦੇ ਹੋਰ ਮਾਧਿਅਮਾਂ ਜਿਵੇਂ ਕਿ ਮੈਟਰੋ, ਬੱਸ ਆਦਿ ਨਾਲ ਏਕੀਕਰਣ ਹੋਵੇਗਾ।
8. ਗ੍ਰੀਨ ਬਿਲਡਿੰਗ ਤਕਨੀਕਾਂ ਦੀ ਵਰਤੋਂ ਕੀਤੀ ਜਾਵੇਗੀ, ਜਿਸ ਵਿੱਚ ਸੌਰ ਊਰਜਾ, ਪਾਣੀ ਦੀ ਸੰਭਾਲ/ਰੀਸਾਈਕਲਿੰਗ ਅਤੇ ਰੁੱਖਾਂ ਦੇ ਕਵਰ ਵਿੱਚ ਸੁਧਾਰ ਕੀਤਾ ਜਾਵੇਗਾ।
9. ਦਿਵਯਾਂਗ ਪੱਖੀ ਸੁਵਿਧਾਵਾਂ ਪ੍ਰਦਾਨ ਕਰਨ ਦਾ ਵਿਸ਼ੇਸ਼ ਧਿਆਨ ਰੱਖਿਆ ਜਾਵੇਗਾ।
10. ਇਨ੍ਹਾਂ ਸਟੇਸ਼ਨਾਂ ਨੂੰ ਇੰਟੈਲੀਜੈਂਟ ਬਿਲਡਿੰਗ ਦੇ ਸੰਕਲਪ 'ਤੇ ਵਿਕਸਿਤ ਕੀਤਾ ਜਾਵੇਗਾ।
11. ਇੱਥੇ ਵੱਖ-ਵੱਖ ਆਗਮਨ/ਰਵਾਨਗੀ, ਕਲੱਟਰ ਮੁਕਤ ਪਲੈਟਫਾਰਮ, ਬਿਹਤਰ ਸਤ੍ਹਾ, ਪੂਰੀ ਤਰ੍ਹਾਂ ਕਵਰ ਕੀਤੇ ਪਲੈਟਫਾਰਮ ਹੋਣਗੇ।
12. ਸਟੇਸ਼ਨ ਸੀਸੀਟੀਵੀ ਅਤੇ ਐਕਸੈੱਸ ਕੰਟਰੋਲ ਨਾਲ ਸੁਰੱਖਿਅਤ ਹੋਣਗੇ।
13. ਇਹ ਪ੍ਰਤੀਕਾਤਮਕ ਸਟੇਸ਼ਨ ਇਮਾਰਤਾਂ ਹੋਣਗੀਆਂ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪਾਸ ਕੋਵਿਡ-19 ਟੀਕੇ ਦੀ ਉਪਲਬਧਤਾ
ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ 169 ਕਰੋੜ ਤੋਂ ਅਧਿਕ ਟੀਕੇ ਪ੍ਰਦਾਨ ਕੀਤੇ ਗਏ
ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪਾਸ ਹੁਣ ਵੀ 12.11 ਕਰੋੜ ਤੋਂ ਅਧਿਕ ਅਤਿਰਿਕਤ ਅਤੇ ਬਿਨਾ ਇਸਤੇਮਾਲ ਹੋਈਆਂ ਖੁਰਾਕਾਂ ਮੌਜੂਦ ਹਨ
ਕੇਂਦਰ ਸਰਕਾਰ ਦੇਸ਼ਭਰ ਵਿੱਚ ਕੋਵਿਡ-19 ਟੀਕਾਕਰਣ ਦਾ ਦਾਇਰਾ ਵਿਸਤ੍ਰਿਤ ਕਰਨ ਅਤੇ ਲੋਕਾਂ ਨੂੰ ਟੀਕੇ ਲਗਾਉਣ ਦੀ ਗਤੀ ਨੂੰ ਤੇਜ਼ ਕਰਨ ਦੇ ਲਈ ਪ੍ਰਤੀਬੱਧ ਹੈ। ਰਾਸ਼ਟਰਵਿਆਪੀ ਕੋਵਿਡ-19 ਟੀਕਾਕਰਣ 16 ਜਨਵਰੀ 2021 ਨੂੰ ਸ਼ੁਰੂ ਹੋਇਆ ਸੀ। ਕੋਵਿਡ-19 ਦੇ ਟੀਕੇ ਨੂੰ ਸਭ ਦੇ ਲਈ ਉਪਲਬਧ ਕਰਵਾਉਣ ਦੇ ਲਈ ਨਵਾਂ ਪੜਾਅ 21 ਜੂਨ 2021 ਤੋਂ ਸ਼ੁਰੂ ਕੀਤਾ ਗਿਆ ਸੀ। ਟੀਕਾਕਰਣ ਮੁਹਿੰਮ ਦੀ ਗਤੀ ਨੂੰ ਅਧਿਕ ਤੋਂ ਅਧਿਕ ਟੀਕੇ ਦੀ ਉਪਲਬਧਤਾ ਦੇ ਜ਼ਰੀਏ ਵਧਾਇਆ ਗਿਆ ਹੈ। ਇਸ ਦੇ ਤਹਿਤ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਟੀਕੇ ਦੀ ਉਪਲਬਧਤਾ ਬਾਰੇ ਪਹਿਲਾਂ ਸੂਚਨਾ ਪ੍ਰਦਾਨ ਕੀਤੀ ਜਾਂਦੀ ਹੈ, ਤਾਕਿ ਉਹ ਬਿਹਤਰ ਯੋਜਨਾ ਦੇ ਨਾਲ ਟੀਕੇ ਲਗਾਉਣ ਦਾ ਬੰਦੋਬਸਤ ਕਰ ਸਕਣ ਅਤੇ ਟੀਕੇ ਦੀ ਸਪਲਾਈ ਚੇਨ ਨੂੰ ਦਰੁਸਤ ਕੀਤਾ ਜਾ ਸਕੇ ।
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਹਿੱਸੇ ਦੇ ਰੂਪ ਵਿੱਚ ਕੇਂਦਰ ਸਰਕਾਰ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਮੁਫ਼ਤ ਕੋਵਿਡ ਟੀਕੇ ਪ੍ਰਦਾਨ ਕਰਕੇ ਉਨ੍ਹਾਂ ਨੂੰ ਪੂਰਨ ਸਹਿਯੋਗ ਦੇ ਰਹੀ ਹੈ। ਟੀਕੇ ਦੀ ਸਰਬ-ਉਪਲਬਧਤਾ ਦੇ ਨਵੇਂ ਪੜਾਅ ਵਿੱਚ, ਕੇਂਦਰ ਸਰਕਾਰ ਟੀਕਾ ਨਿਰਮਾਤਾਵਾਂ ਤੋਂ 75% ਟੀਕੇ ਖਰੀਦ ਕੇ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਮੁਫ਼ਤ ਪ੍ਰਦਾਨ ਕਰੇਗੀ।
|
|
ਟੀਕਿਆਂ ਦੀਆਂ ਖੁਰਾਕਾਂ
|
|

|
|
ਹੁਣ ਤੱਕ ਹੋਈ ਸਪਲਾਈ
|
|
1,68,99,73,425
|
|
ਬਾਕੀ ਟੀਕੇ
|
|
12,11,77,166
ਕੇਂਦਰ ਸਰਕਾਰ ਦੁਆਰਾ ਹੁਣ ਤੱਕ ਮੁਫ਼ਤ ਅਤੇ ਸਿੱਧੇ ਰਾਜ ਸਰਕਾਰ ਖਰੀਦ ਦੇ ਜ਼ਰੀਏ ਟੀਕੇ ਦੀਆਂ 169 ਕਰੋੜ ਤੋਂ ਅਧਿਕ  ਖੁਰਾਕਾਂ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਉਪਲਬਧ ਕਰਵਾਈਆਂ ਗਈਆਂ ਹਨ।
ਹੁਣ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪਾਸ ਕੋਵਿਡ-19 ਟੀਕੇ ਦੀਆਂ 12.11 ਕਰੋੜ ਤੋਂ ਅਧਿਕ  ਅਤਿਰਿਕਤ ਅਤੇ ਬਿਨਾ ਇਸਤੇਮਾਲ ਹੋਈਆਂ ਖੁਰਾਕਾਂ ਉਪਲਬਧ ਹਨ, ਜਿਨ੍ਹਾਂ ਨੂੰ ਲਗਾਇਆ ਜਾਣਾ ਹੈ।
ਜਲ ਸ਼ਕਤੀ ਮੰਤਰਾਲਾ
ਹੜਾਂ ਦੀ ਭਵਿੱਖਬਾਣੀ
ਕੇਂਦਰੀ ਜਲ ਕਮਿਸ਼ਨ  ਨੇ ਨਿਰਧਾਰਤ ਮਾਡਲ ਤੇ ਆਧਾਰਤ  ਹੜਾਂ ਬਾਰੇ ਭਵਿੱਖਬਾਣੀ ਜਾਰੀ ਕੀਤੀ ਹੈ ਜੋ ਸੰਬੰਧਤ ਰਾਜ ਸਰਕਾਰਾਂ ਦੇ ਹੜਾਂ ਬਾਰੇ ਪ੍ਰਬੰਧਨ ਦੇ ਗੈਰ-ਢਾਂਚਾਗਤ ਮਾਪਦੰਡ ਵਜੋਂ ਹੈ ਅਤੇ ਸ਼ਨਾਖਤ ਕੀਤੀਆਂ ਗਈਆਂ ਥਾਵਾਂ ਤੇ ਨਿਰਭਰ ਕਰਦੀ ਹੈ। ਮੌਜੂਦਾ ਤੌਰ ਤੇ ਦੇਸ਼ ਭਰ ਵਿਚ ਸੀਡਬਲਿਊਸੀ ਵਲੋਂ 1741 ਹਾਈਡ੍ਰੋ ਮੀਟ੍ਰੋਲੋਜਿਕਲ ਸਾਈਟਾਂ ਚਲਾਈਆਂ ਜਾ ਰਹੀਆਂ ਹਨ ਜੋ ਦੇਸ਼ ਭਰ ਵਿਚ 20 ਦਰਿਆਵਾਂ ਦੇ ਕੰਢਿਆਂ ਨੂੰ ਕਵਰ ਕਰਦੀਆਂ ਹਨ, ਜਿਨ੍ਹਾਂ ਵਿਚ ਉਨ੍ਹਾਂ ਦੀ ਗੇਜ, ਡਿਸਚਾਰਜ ਅਤੇ ਗੰਦਗੀ ਦਾ ਨਿਰੀਖਣ ਸ਼ਾਮਿਲ ਹੈ। ਇਨ੍ਹਾਂ ਵਿਚੋਂ ਬਹੁਤ ਸਾਰੇ ਸਟੇਸ਼ਨਾਂ ਨੂੰ ਹੜਾਂ ਦੀ ਭਵਿੱਖਬਾਣੀ ਕਰਨ ਲਈ ਹੜ ਨਿਗਰਾਨੀ ਸਟੇਸ਼ਨਾਂ ਵਜੋਂ ਇਸਤੇਮਾਲ ਕੀਤਾ ਜਾਂਦਾ ਹੈ। ਸੀਡਬਲਿਊਸੀ ਵਲੋਂ ਵਰਤੀ ਗਈ ਪ੍ਰਣਾਲੀ ਵਿਚ ਅਪਸਟ੍ਰੀਮ ਅਤੇ ਡਾਊਨਸਟ੍ਰੀਮ ਸਟੇਸ਼ਨਾਂ ਦੇ ਪੱਧਰ ਦੇ ਵਿਚਕਾਰ ਅੰਕੜਾ ਪ੍ਰਣਾਲੀ ਸਮੀਕਰਣਾਂ ਦੇ ਨਾਲ ਨਾਲ ਅਪਸਟ੍ਰੀਮ ਅਤੇ ਡਾਊਨਸਟ੍ਰੀਮ ਰੈਜ਼ਰਵੋਇਰ ਸਟੇਸ਼ਨਾਂ ਦੇ ਵਿਚਕਾਰ ਪਾਣੀ ਦੇ ਵਹਾਅ ਨਾਲ ਨਿਰੰਤਰ ਰਵਾਇਤੀ ਅੰਕੜਾ ਵਿਧੀ ਵੀ ਸ਼ਾਮਿਲ ਹੈ।
ਦਖਲਅੰਦਾਜ਼ੀ ਵਾਲੇ ਖੇਤਰ ਦੇ ਯੂਨਿਟ ਹਾਈਡਰਾ ਗ੍ਰਾਫਸ ਦੀ ਵਰਤੋਂ ਇਹਨਾਂ ਸਟੇਸ਼ਨਾਂ ਦੇ ਵਿਚਕਾਰ ਪੈਦਾ ਹੋਣ ਵਾਲੀ ਬਾਰਿਸ਼ ਦੇ ਯੋਗਦਾਨ ਲਈ ਕੀਤੀ ਜਾਂਦੀ ਹੈ। ਇਹ ਵਿਧੀ ਪ੍ਰਦੇਸ਼ ਦੇ ਅਧਾਰ ਤੇ 6 ਤੋਂ 24 ਘੰਟਿਆਂ ਲਈ ਚੇਤਾਵਨੀ ਦਾ ਅਗਾਊਂ ਸਮਾਂ ਦੱਸਦੀ ਹੈ। ਮੌਜੂਦਾ ਸਮੇਂ ਸੀਡਬਲਿਊਸੀ ਹੜਾਂ ਦੀ ਭਵਿੱਖਬਾਣੀ ਨੈਟਵਰਕ ਅਨੁਸਾਰ 328 ਹੜ੍ਹ ਭਵਿੱਖਬਾਣੀ ਸਟੇਸ਼ਨਾਂ  ਅਤੇ ਦਿੱਲੀ ਅਤੇ ਐਨਸੀਟੀ ਸਮੇਤ 23 ਰਾਜਾਂ ਅਤੇ 2 ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਕਵਰ ਕੀਤਾ ਗਿਆ ਹੈ। ਸਬੰਧਤ ਰਾਜ ਸਰਕਾਰਾਂ ਵਲੋਂ ਇਸ ਲਈ ਕਈ ਢੁਕਵੇਂ ਉਪਾਰਾਲੇ ਵੀ ਇਸ ਨੂੰ ਘਟਾਉਣ ਲਈ ਕੀਤੇ ਗਏ ਹਨ। ਸਾਲਾਨਾ ਤੌਰ ਤੇ ਸੀਡਬਲਿਊਸੀ ਵਲੋਂ ਹੜਾਂ ਦੌਰਾਨ ਤਕਰੀਬਨ 8000 ਹੜਾਂ ਬਾਰੇ ਭਵਿੱਖਬਾਣੀਆਂ ਜਾਰੀ ਕੀਤੀਆਂ ਜਾਂਦੀਆਂ ਹਨ।
ਮੌਜੂਦਾ ਸਮੇਂ ਵਿਚ ਭਵਿੱਖਬਾਣੀ ਜਿਸ ਵਿਚ ਹੜਾਂ ਦੀਆਂ ਚੇਤਾਵਨੀਆਂ ਨਾਲ ਸੰਬੰਧਤ ਸੰਭਾਵਨਾਵਾਂ ਵੀ ਜੁੜੀਆਂ ਹੋਈਆਂ ਹਨ।
ਸੀਡਬਲਿਊਸੀ ਵਲੋਂ ਹਾਈਡਰੋ ਮੌਸਮ ਸੰਬੰਧੀ ਡਾਟਾ ਇਕੱਠਾ ਕਰਨ ਅਤੇ ਪ੍ਰਸਾਰਤ ਕਰਨ ਦੇ ਕੰਮ ਨੂੰ ਆਟੋਮੈਟਿਕ ਡਾਟਾ ਐਕਿਊਜ਼ੀਸ਼ਨ ਪ੍ਰਣਾਲੀ ਤੇ ਆਧਾਰਤ ਸੈਟੇਲਾਈਟ ਰਾਹੀਂ ਆਧੁਨਿਕ ਬਣਾਇਆ ਜਾ ਰਿਹਾ ਹੈ। ਸੀਡਬਲਿਊਸੀ ਵਲੋਂ ਹੜਾਂ ਦੀ ਭਵਿੱਖਬਾਣੀ, ਰਿਮੋਟ ਸੈਂਸਿੰਗ, ਜੀਓਗ੍ਰਾਫਿਕਲ ਇਨਫਾਰਮੇਸ਼ਨ ਸਿਸਟਮ , ਇੰਟਰਨੈੱਟ, ਆਰਟੀਫਿਸ਼ੀਅਲ ਇੰਟੈਲੀਜੈਂਸ ਅਤੇ ਵਿਕਾਸ ਵਿਚ ਮਸ਼ੀਨ ਦੀ ਸਿਖਲਾਈ / ਰਨਿੰਗ / ਫਾਰਮੂਲੇਸ਼ਨ ਆਦਿ ਸਮੇਤ ਨਵੀਨਤਮ ਟੈਕਨੋਲੋਜੀ ਦੀ ਵਰਤੋਂ ਨਾਲ ਕੀਤੀ ਜਾ ਰਹੀ ਹੈ ਅਤੇ ਗਣਿਤ ਮਾਡਲਾਂ ਦੀ ਕੈਲੀਬ੍ਰੇਸ਼ਨ ਅਤੇ ਅੰਤਰਰਾਸ਼ਟਰੀ ਮਾਪਦੰਡਾਂ ਅਨੁਸਾਰ ਡੂੰਘਾਈ ਨਾਲ ਜੁੜੇ ਨਜ਼ਦੀਕੀ ਅਲਰਟ ਜਾਰੀ ਕੀਤੇ ਜਾਂਦੇ ਹਨ। ਸੀਡਬਲਿਊਸੀ ਸੈਟੇਲਾਈਟ ਆਧਾਰਤ ਰੀਅਲ ਟਾਈਮ ਬਾਰਿਸ਼ ਅਨੁਮਾਨਾਂ ਦੀ ਵਰਤੋਂ ਨਾਲ ਹੜਾਂ ਦੀਆਂ ਤਿੰਨ ਦਿਨਾਂ ਲਈ ਅਡਵਾਈਜ਼ਰੀਆਂ ਤਿਆਰ ਕਰ ਰਿਹਾ ਹੈ ਅਤੇ ਭਾਰਤੀ ਮੌਸਮ ਵਿਭਾਗ  ਵਲੋਂ ਨਿਰਵਿਘਨ ਤੌਰ ਤੇ ਨਿਊਮੈਰਿਕਲ ਮੌਸਮ ਭਵਿੱਖਬਾਣੀ ਮਾਡਲਾਂ ਰਾਹੀਂ ਤਿੰਨ ਦਿਨਾਂ ਦੀ ਬਾਰਿਸ਼ ਦੀ ਭਵਿੱਖਬਾਣੀ ਸਾਂਝੀ ਕੀਤੀ ਜਾ ਰਾਹੀ ਹੈ। ਗਣਿਤ ਮਾਡਲ ਅਡਵਾਈਜ਼ਰੀਆਂ ਦੀ ਤਿਆਰੀ ਲਈ ਇਸਤੇਮਾਲ ਕੀਤਾ ਜਾਂਦਾ ਹੈ ਅਤੇ ਇਹ ਅਡਵਾਈਜ਼ਰੀਆਂ ਇਕ ਸਮਰਪਤ ਵੈਬਸਾਈਟ ਦੀ ਵਰਤੋਂ ਨਾਲ ਹਿੱਤਧਾਰਕਾਂ ਨਾਲ ਸਾਂਝੀਆਂ ਕੀਤੀਆਂ ਜਾਂਦੀਆਂ ਹਨ। ਤਿੰਨ ਦਿਨਾਂ ਦੀਆਂ ਅਡਵਾਈਜ਼ਰੀਆਂ ਨੂੰ ਸਾਲ 2021 ਤੋਂ ਸਾਰੇ ਹੀ ਦਰਿਆਵਾਂ ਦੇ ਕੰਢਿਆਂ ਲਈ 5 ਦਿਨਾਂ ਦੀਆਂ ਅਡਵਾਈਜ਼ਰੀਆਂ ਤੱਕ ਵਧਾਏ ਜਾਣ ਦੀ ਸੰਭਾਵਨਾ ਹੈ। ਇਸ ਤੋਂ ਇਲਾਵਾ ਸੀਡਬਲਿਊਸੀ ਬ੍ਰਹਮਪੁੱਤਰ ਲਈ ਦੋ ਧਿਰੀ ਮਾਡਲਾਂ ਦੀ ਵਰਤੋਂ ਕਰਦਿਆਂ ਇਕੋ ਪਲੇਟਫਾਰਮ ਲਈ ਭਵਿੱਖਬਾਣੀ ਵੀ ਉਪਲਬਧ ਕਰਵਾ ਰਿਹਾ ਹੈ ਅਤੇ ਉਸੇ ਹੀ ਵੈਬਸਾਈਟ ਰਾਹੀਂ ਲਾਭਪਾਤਰੀਆਂ ਨਾਲ ਸਾਂਝੀ ਕੀਤੀ ਜਾ ਰਹੀ ਹੈ। ਇਸ ਤੋਂ ਇਲਾਵਾ ਸੀਡਬਲਿਊਸੀ ਨੇ ਮੈਸਰਜ਼ ਗੂਗਲ -1 ਨਾਲ ਇਨਕਲਿਨੇਸ਼ਨ ਸਮਝੌਤੇ ਤੇ ਹਾਈ-ਰੈਜ਼ੋਲਿਊਸ਼ਨ ਡਿਜੀਟਲ ਐਲੀਵੇਸ਼ਨ ਮਾਡਲਜ਼  ਅਤੇ ਸੀਡਬਲਿਊਸੀ ਵਲੋਂ ਹੜਾਂ ਦੀ ਭਵਿੱਖਬਾਣੀ ਜਾਰੀ ਕਰਨ ਲਈ ਗੂਗਲ ਪਲੇਟਫਾਰਮ ਦੀ ਵਰਤੋਂ ਰਾਹੀਂ ਐਲਰਟ ਭੇਜਣ ਦੇ ਪ੍ਰਚਾਰ ਦੀ ਸ਼ਕਤੀ ਨਾਲ ਵਿਆਪਕ ਰਿਪਾਜ਼ਿਟਰੀ ਦੀ ਵਰਤੋਂ ਲਈ ਇਕ ਸਮਝੌਤੇ ਤੇ ਦਸਤਖਤ ਵੀ ਕੀਤੇ ਹਨ।
ਇਹ ਜਾਣਕਾਰੀ ਕੇਂਦਰੀ ਜਲ ਸ਼ਕਤੀ ਅਤੇ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਨ ਰਾਜ ਮੰਤਰੀ ਸ਼੍ਰੀ ਰਤਨ ਲਾਲ ਕਟਾਰੀਆ ਨੇ ਅੱਜ ਲੋਕ ਸਭਾ ਵਿਚ ਦਿੱਤੀ।
-----------------------------
ਬੀਵਾਈ/ ਏਐਸ
(Visitor Counter : 56
ਪ੍ਰਧਾਨ ਮੰਤਰੀ ਦਫਤਰ
ਅਧਿਕ ਸੁਵਿਧਾਵਾਂ ਵਾਲੀਆਂ ਕਲਿਆਣਕਾਰੀ ਯੋਜਨਾਵਾਂ ਨਾਲ ਰਿਟਾਇਰਡ ਸੈਨਿਕਾਂ ਦਾ ਜੀਵਨ ਪੱਧਰ ਬਿਹਤਰ ਹੋਵੇਗਾ: ਪ੍ਰਧਾਨ ਮੰਤਰੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਕਿਹਾ ਕਿ ਰਿਟਾਇਰਡ ਸੈਨਿਕਾਂ ਦੇ ਲਈ ਉਨੰਤ ਕਲਿਆਣਕਾਰੀ ਯੋਜਨਾਵਾਂ ਨੂੰ ਲਾਗੂ ਕਰਨ ਦੇ ਕੇਂਦਰ ਸਰਕਾਰ ਦੇ ਫ਼ੈਸਲੇ ਨਾਲ ਇਨ੍ਹਾਂ ਸੈਨਿਕਾਂ ਦੇ ਜੀਵਨ ਪੱਧਰ ਵਿੱਚ ਸੁਧਾਰ ਹੋਵੇਗਾ।
ਕੇਂਦਰੀ ਮੰਤਰੀ, ਸ਼੍ਰੀ ਰਾਜਨਾਥ ਸਿੰਘ ਨੇ ਦੱਸਿਆ ਕਿ ਦੇਸ਼ ਰਿਟਾਇਰਡ ਸੈਨਿਕਾਂ ਦੀ ਭਲਾਈ ਨੂੰ ਸਰਬਉੱਚ ਪ੍ਰਾਥਮਿਕਤਾ ਦੇਣ ਅਤੇ ਉਨ੍ਹਾਂ ਦੇ ਜੀਵਨ ਨੂੰ ਅਸਾਨ ਬਣਾਉਣ ਦੀ ਨੀਤੀ ਦੇ ਅਨੁਰੂਪ, ਰਿਟਾਇਰਡ ਸੈਨਿਕਾਂ ਦੇ ਲਈ ਕਲਿਆਣ ਯੋਜਨਾਵਾਂ ਦੇ ਤਹਿਤ ਦਿੱਤੀ ਜਾਣ ਵਾਲੀ ਰਾਸ਼ੀ ਵਿੱਚ ਵਾਧਾ ਕੀਤਾ ਗਿਆ ਹੈ।
-
ਹਵਲਦਾਰ/ਬਰਾਬਰ ਦੀਆਂ ਵਿਧਵਾਵਾਂ ਨੂੰ 20,000 ਰੁਪਏ ਤੋਂ 50,000 ਰੁਪਏ ਤੱਕ ਦੀ ਵੋਕੇਸ਼ਨਲ ਟ੍ਰੇਨਿੰਗ ਗ੍ਰਾਂਟ।
-
ਗ਼ੈਰ-ਪੈਂਸ਼ਨਭੋਗੀ ਰਿਟਾਇਰਡ ਸੈਨਿਕਾਂ/ਉਨ੍ਹਾਂ ਦੀ ਵਿਧਵਾਵਾਂ ਨੂੰ 30,000 ਰੁਪਏ ਤੋਂ 50,000 ਰੁਪਏ ਤੱਕ ਦੀ ਮੈਡੀਕਲ ਗ੍ਰਾਂਟ।
-
ਗੰਭੀਰ ਬਿਮਾਰੀਆਂ ਦੇ ਲਈ ਗ਼ੈਰ-ਪੈਂਸ਼ਨਭੋਗੀ ਰਿਟਾਇਰਡ ਸੈਨਿਕਾਂ/ਸਾਰੇ ਰੈਂਕਾਂ ਦੇ ਅਧਿਕਾਰੀਆਂ ਦੀਆਂ ਵਿਧਵਾਵਾਂ ਦੇ ਲਈ ਗ੍ਰਾਂਟ 1.25 ਲੱਖ ਰੁਪਏ ਤੋਂ ਵਧਾ ਕੇ 1.50 ਲੱਖ ਰੁਪਏ।
ਜਵਾਬ ਵਿੱਚ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਭਾਰਤ ਨੂੰ ਉਨ੍ਹਾਂ ਬਹਾਦਰ ਰਿਟਾਇਰਡ ਸੈਨਿਕਾਂ ‘ਤੇ ਮਾਣ ਹੈ ਜਿਨ੍ਹਾਂ ਨੇ ਸੇਵਾ ਵਿੱਚ ਰਹਿੰਦੇ ਹੋਏ ਸਾਡੇ ਦੇਸ਼ ਦੀ ਰੱਖਿਆ ਕੀਤੀ ਹੈ। ਉਨ੍ਹਾਂ ਦੇ ਲਈ ਅਧਿਕ ਸੁਵਿਧਾਵਾਂ ਦੇ ਨਾਲ ਲਾਗੂ ਕੀਤੀਆਂ ਗਈਆਂ ਕਲਿਆਣਕਾਰੀ ਯੋਜਨਾਵਾਂ ਨਾਲ ਉਨ੍ਹਾਂ ਦੇ ਜੀਵਨ ਪੱਧਰ ਵਿੱਚ ਬਹੁਤ ਹਦ ਤੱਕ ਸੁਧਾਰ ਰਹੇਗਾ।”
ਖਾਣ ਮੰਤਰਾਲਾ
ਸ਼੍ਰੀ ਵੀ ਐੱਲ ਕਾਂਥਾ ਰਾਓ ਨੇ ਖਾਣ ਮੰਤਰਾਲੇ ਦੇ ਸਕੱਤਰ ਦਾ ਅਹੁਦਾ ਸੰਭਾਲਿਆ
ਭਾਰਤੀ ਪ੍ਰਸ਼ਾਸਨਿਕ ਸੇਵਾ , ਮੱਧ ਪ੍ਰਦੇਸ਼ ਕੇਡਰ ਦੇ 1992 ਬੈਚ ਨਾਲ ਸਬੰਧਤ ਸ਼੍ਰੀ ਵੀ ਐੱਲ ਕਾਂਥਾ ਰਾਓ ਨੇ ਅੱਜ ਇੱਥੇ ਖਾਣ ਮੰਤਰਾਲੇ ਦੇ ਨਵੇਂ ਸਕੱਤਰ ਵਜੋਂ ਅਹੁਦਾ ਸੰਭਾਲ ਲਿਆ। ਇਸ ਤੋਂ ਪਹਿਲਾਂ ਉਹ ਦੂਰਸੰਚਾਰ ਮੰਤਰਾਲੇ ਦੇ ਵਧੀਕ ਸਕੱਤਰ ਦੇ ਤੌਰ 'ਤੇ ਸੇਵਾਵਾਂ ਨਿਭਾ ਰਹੇ ਸਨ, ਜਿਸ ਅਹੁਦੇ 'ਤੇ ਉਨ੍ਹਾਂ ਨੇ ਆਤਮਨਿਰਭਰ ਭਾਰਤ ਵਿੱਚ ਯੋਗਦਾਨ ਵਿੱਚ ਮੁੱਖ ਭੂਮਿਕਾ ਨਿਭਾਈ ਸੀ। ਉਹ ਡਿਜੀਟਲ ਸੰਚਾਰ ਨੀਤੀ, ਰੈਗੂਲੇਟਰੀ ਸਿਫ਼ਾਰਿਸ਼ਾਂ, ਅੰਤਰਰਾਸ਼ਟਰੀ ਸਬੰਧਾਂ ਅਤੇ ਯੂਨੀਵਰਸਲ ਕਨੈਕਟੀਵਿਟੀ ਦੇ ਤਹਿਤ ਪਹਿਲਕਦਮੀਆਂ ਨੂੰ ਸਫਲਤਾਪੂਰਵਕ ਲਾਗੂ ਕਰਨ ਵਿੱਚ ਮਹੱਤਵਪੂਰਨ ਭੂਮਿਕਾ ਨਿਭਾ ਰਹੇ ਹਨ।
ਸ਼੍ਰੀ ਰਾਓ ਨੇ ਸ਼੍ਰੀ ਵਿਵੇਕ ਭਾਰਦਵਾਜ ਆਈਏਐੱਸ  ਤੋਂ ਖਾਣ ਸਕੱਤਰ ਦਾ ਚਾਰਜ ਲਿਆ ਹੈ। ਸ਼੍ਰੀ ਭਾਰਦਵਾਜ ਨੇ ਖਣਨ ਅਤੇ ਖਣਿਜ  ਸੋਧ ਐਕਟ ਅਤੇ ਆਫਸ਼ੋਰ ਏਰੀਆ ਮਿਨਰਲ  ਸੋਧ ਐਕਟ ਵਿੱਚ ਹਾਲ ਹੀ ਵਿੱਚ ਕੀਤੀਆਂ ਸੋਧਾਂ ਰਾਹੀਂ ਖਣਿਜ ਖੇਤਰ ਵਿੱਚ ਵੱਡੇ ਸੁਧਾਰ ਲਿਆਉਣ ਵਿੱਚ ਮਹੱਤਵਪੂਰਨ ਭੂਮਿਕਾ ਨਿਭਾਈ। ਇਸ ਤੋਂ ਇਲਾਵਾ, ਉਨ੍ਹਾਂ ਦੀ ਅਗਵਾਈ ਵਿੱਚ ਦੇਸ਼ 30 ਅਹਿਮ ਖਣਿਜਾਂ ਦੀ ਪਛਾਣ ਕਰਨ ਦੇ ਯੋਗ ਹੋਇਆ ਹੈ।
ਸ਼੍ਰੀ ਰਾਓ ਇੱਕ ਮਹੱਤਵਪੂਰਨ ਸਮੇਂ ਇਹ ਅਹੁਦਾ ਸੰਭਾਲ ਰਹੇ ਹਨ, ਜਦੋਂ ਮੰਤਰਾਲੇ ਕੋਲ ਦੇਸ਼ ਦੀ ਊਰਜਾ ਸੁਰੱਖਿਆ ਦੇ ਸੰਦਰਭ ਵਿੱਚ ਮਹੱਤਵਪੂਰਨ ਖਣਿਜ ਬਲਾਕਾਂ ਦੀ ਨਿਲਾਮੀ ਕਰਨ ਦੀਆਂ ਵੱਡੀਆਂ ਯੋਜਨਾਵਾਂ ਹਨ। ਸ਼੍ਰੀ ਰਾਓ ਨੇ ਮਕੈਨੀਕਲ ਇੰਜੀਨੀਅਰਿੰਗ ਵਿੱਚ ਬੈਚਲਰ ਆਫ਼ ਟੈਕਨਾਲੋਜੀ ਹਨ ਅਤੇ ਇੰਡੀਅਨ ਇੰਸਟੀਚਿਊਟ ਆਫ਼ ਮੈਨੇਜਮੈਂਟ, ਕਲਕੱਤਾ ਤੋਂ ਬਿਜ਼ਨਸ ਐਡਮਿਨਿਸਟ੍ਰੇਸ਼ਨ ਵਿੱਚ ਮਾਸਟਰ ਦੀ ਡਿਗਰੀ ਹਾਸਲ ਕੀਤੀ ਹੈ।
ਬਿਜਲੀ ਮੰਤਰਾਲਾ
ਸ਼੍ਰੀਮਤੀ ਸੀਮਾ ਗੁਪਤਾ, ਡਾਇਰੈਕਟਰ , ਪਾਵਰਗ੍ਰਿੱਡ ਨੇ ਬਿਜ਼ਨਸ ਵਿੱਚ ਮਹਿਲਾਵਾਂ ਤਹਿਤ 2020 ਸਟੀਵੀ ਅਵਾਰਡ ਵਿੱਚ ‘ਗੋਲਡ ਸਟੀਵੀ ਅਵਾਰਡ’  ਜਿੱਤਿਆ
ਊਰਜਾ ਮੰਤਰਾਲੇ ਤਹਿਤ ਪਬਲਿਕ ਸੈਕਟਕ ਅਦਾਰੇ  ਪਾਵਰਗ੍ਰਿੱਡ ਕਾਰਪੋਰੇਸ਼ਨ ਆਵ੍ ਇੰਡੀਆ ਲਿਮਿਟਿਡ ਦੀ ਡਾਇਰੈਕਟਰ  ਸ਼੍ਰੀਮਤੀ ਸੀਮਾ ਗੁਪਤਾ ਨੂੰ 17ਵੇਂ ਸਟੀਵੀ ਐਵਾਰਡਾਂ ਵਿੱਚ ਬਿਜ਼ਨਸ ਵਿੱਚ ਮਹਿਲਾਵਾਂ ਤਹਿਤ ‘ਗੋਲਡਨ ਸਟੀਵੀ  ਅਵਾਰਡ ਵਿੱਚ ਲਾਈਫ ਟਾਈਮ ਅਚੀਵਮੈਂਟ ਅਵਾਰਡ ਲਈ ਜੇਤੂ ਨਾਮਜ਼ਦ ਕੀਤਾ ਗਿਆ ਹੈ।
ਬਿਜ਼ਨਸ ਵਿੱਚ ਮਹਿਲਾਵਾਂ ਲਈ ਸਟੀਵੀ ਅਵਾਰਡ ਮਹਿਲਾ ਅਧਿਕਾਰੀ, ਉੱਦਮੀ, ਕਰਮਚਾਰੀ ਅਤੇ ਉਹ ਕੰਪਨੀਆਂ ਜਿਨ੍ਹਾਂ ਨੂੰ ਉਹ ਚਲਾਉਂਦੀਆਂ ਹਨ, ਨੂੰ ਸਨਮਾਨਿਤ ਕਰਨ ਲਈ ਹੈ। ਸਟੀਵੀ ਅਵਾਰਡ ਨੂੰ ਦੁਨੀਆ ਦੇ ਪ੍ਰਮੁੱਖ ਬਿਜ਼ਨਸ ਪੁਰਸਕਾਰਾਂ ਦੇ ਰੂਪ ਵਿੱਚ ਸਨਮਾਨਿਤ ਕੀਤਾ ਗਿਆ ਹੈ। ਇਸ ਸਾਲ ਲਈ ਗੋਲਡ, ਸਿਲਵਰ ਅਤੇ ਕਾਂਸੀ ਸਟੀਵੀ ਅਵਾਰਡ ਜੇਤੂ ਦੁਨੀਆ ਭਰ ਦੇ 180 ਤੋਂ ਜ਼ਿਆਦਾ ਬਿਜ਼ਨਸ ਪੇਸ਼ੇਵਰਾਂ ਦੇ ਔਸਤ ਸਕੋਰ ਰਾਹੀਂ ਨਿਰਧਾਰਿਤ ਕੀਤੇ ਗਏ ਸਨ, ਜਿਸ ਲਈ ਸੱਤ ਜਿਊਰੀਆਂ ਕੰਮ ਕਰ ਰਹੀਆਂ ਸਨ।
ਸ਼੍ਰੀਮਤੀ ਦੀ ਸਿਫਾਰਸ਼ ਕਰਦੇ ਹੋਏ ਜਿਊਰੀ ਨੇ ਅਵਾਰਡ ਲਈ ਸੀਮਾ ਗੁਪਤਾ ਦੇ ਨਾਂ ਦੀ ਇੱਕ ਪ੍ਰਮੁੱਖ ਉਦਯੋਗ ਵਿੱਚ ਉਨ੍ਹਾਂ ਦੀਆਂ ਸ਼ਾਨਦਾਰ ਜੀਵਨ ਉਪਲੱਬਧੀਆਂ ਲਈ ਪ੍ਰਸ਼ੰਸਾ ਕੀਤੀ ਜਿਨ੍ਹਾਂ ਨੂੰ ਆਮਤੌਰ ’ਤੇ ਪੁਰਸ਼ਾਂ ਦੇ ਦਬਦਬੇ ਵਾਲਾ ਖੇਤਰ ਮੰਨਿਆ ਜਾਂਦਾ ਹੈ। ਆਪਣੇ ਕਾਰਜ ਖੇਤਰ ਵਿੱਚ ਸ਼ਾਨਦਾਰ ਕਾਰਜ ਅਤੇ ਕੰਪਨੀ ਦੀ ਸਫਲਤਾ ਵਿੱਚ ਉਨ੍ਹਾਂ ਦੀ ਭੂਮਿਕਾ ਰਾਹੀਂ ਉਨ੍ਹਾਂ ਦੀ ਅਗਵਾਈ ਸਮਰੱਥਾ ਦਾ ਪ੍ਰਦਰਸ਼ਨ ਕਰਨ ਲਈ ਮਾਨਤਾ ਦਿੱਤੀ।
ਜਿਊਰੀ ਨੇ ਕਿਹਾ ਕਿ ਉਨ੍ਹਾਂ ਦੇ ਕਰੀਅਰ ਅਤੇ ਉਪਲੱਬਧੀਆਂ ਨੇ ਸਮਰਪਣ ਅਤੇ ਦ੍ਰਿੜ ਸੰਕਲਪ ਦਿਖਾਇਆ ਅਤੇ ਉਨ੍ਹਾਂ ਨੂੰ ਇੰਜਨੀਅਰਿੰਗ ਖੇਤਰ ਵਿੱਚ ਭਾਰਤ ਦੀਆਂ ਮਹਿਲਾਵਾਂ ਲਈ ਇੱਕ ਪ੍ਰੇਰਣਾ ਅਤੇ ਇੱਕ ਰੋਲ ਮਾਡਲ ਬਣਦੇ ਹੋਏ ਦੇਖਿਆ। ਜਿਊਰੀ ਨੇ ਪਾਵਰਗ੍ਰਿੱਡ ਦੀ ਵੀ ਪ੍ਰਸੰਸਾ ਕੀਤੀ ਜੋ ਆਪਣੇ ਖੇਤਰ ਵਿੱਚ ਉੱਚ ਗੁਣÎਵੱਤਾ ਦੇ ਕੰਮ ਦੇ ਨਾਲ ਹੀ ਇੱਕ ਚੰਗੀ ਤਰ੍ਹਾਂ ਸੰਗਠਿਤ, ਵਿਸ਼ੇਸ਼ ਕੰਪਨੀ ਹੈ ਜੋ ਆਪਣੀਆਂ ਬਿਜ਼ਨਸ ਸੇਵਾਵਾਂ ਨੂੰ ਬਹੁਤ ਹੀ ਪੇਸ਼ੇਵਰ ਤਰੀਕੇ ਨਾਲ ਪੇਸ਼ ਕਰਦੀ ਹੈ।
ਇਹ ਅਵਾਰਡ ਸ਼੍ਰੀਮਤੀ ਸੀਮਾ ਗੁਪਤਾ ਨੂੰ 9 ਦਸੰਬਰ, 2020 ਨੂੰ ਹੋਣ ਵਾਲੇ ਵਰਚੁਅਲ ਸਮਾਗਮ ਦੌਰਾਨ ਪ੍ਰਦਾਨ ਕੀਤਾ ਜਾਵੇਗਾ।
ਸ੍ਰੀਮਤੀ ਸੀਮਾ ਗੁਪਤਾ ਦੇ ਸ਼ਾਨਦਰ ਕਰੀਅਰ ਵਿੱਚ ਇਹ ਆਲਮੀ ਮਾਨਤਾ ਦੀ ਇੱਕ ਹੋਰ ਉਪਲੱਬਧੀ ਹੈ। ਉਨ੍ਹਾਂ ਨੂੰ ਪਹਿਲਾਂ 2017 ਵਿੱਚ ਭਾਰਤ ਦੇ ਮਾਣਯੋਗ ਰਾਸ਼ਟਰਪਤੀ ਵੱਲੋਂ ਜਨਤਕ ਖੇਤਰ ਦੇ ਉੱਦਮਾਂ ਵਿੱਚ ਸ਼ਾਨਦਾਰ ਮਹਿਲਾ ਪ੍ਰਬੰਧਕ ਲਈ ਵਿਸ਼ੇਸ਼ ਪ੍ਰਸੰਸਾ ਪੁਰਸਕਾਰ ਨਾਲ ਸਨਮਾਨਿਤ ਕੀਤਾ ਗਿਆ ਸੀ ਅਤੇ ਮਲੇਸ਼ੀਆ ਵਿੱਚ ਆਈਟੀਓਐੱਮਐੱਸ 2018 ਕਾਨਫਰੰਸ ਵਿੱਚ ਬਿਹਤਰੀਨ ਯੋਗਦਾਨਕਰਤਾ ਦੇ ਰੂਪ ਵਿੱਚ ਚੁਣਿਆ ਗਿਆ ਸੀ।
ਪਾਵਰਗ੍ਰਿੱਡ ਬਾਰੇ
ਪਾਵਰਗ੍ਰਿੱਡ ਆਲਮੀ ਪੱਧਰ ’ਤੇ ਸਭ ਤੋਂ ਵੱਡੀਆਂ ਬਿਜਲੀ ਟਰਾਂਸਮਿਸ਼ਨ ਕੰਪਨੀਆਂ ਵਿੱਚੋਂ ਇੱਕ ਹੈ, ਇਹ ਭਾਰਤ ਸਰਕਾਰ ਦੇ ਊਰਜਾ ਮੰਤਰਾਲੇ ਦੇ ਪ੍ਰਸ਼ਾਸਨ ਅਧੀਨ ਇੱਕ ਮਹਾਰਤਨ ਸੀਪੀਐੱਸਈ ਹੈ ਅਤੇ ਭਾਰਤ ਦੀ ਕੇਂਦਰੀ ਟਰਾਂਸਮਿਸ਼ਨ ਸੁਵਿਧਾ ਹੈ। 30 ਸਤੰਬਰ, 2020 ਤੱਕ ਕੰਪਨੀ ਦੇ ਦੇਸ਼ ਵਿਆਪੀ ਟਰਾਂਸਮਿਸ਼ਨ ਨੈੱਟਵਰਕ ਵਿੱਚ 168,140 ਸੀਕੇਐੱਮ ਟਰਾਂਸਮਿਸ਼ਨ ਲਾਈਨਾਂ, 419,815 ਐੱਮਵੀਏ ਟਰਾਂਸਮਿਸ਼ਨ ਸਮਰੱਥਾ ਨਾਲ 252 ਸਬ ਸਟੇਸ਼ਨ ਸ਼ਾਮਲ ਹਨ। ਪਿਛਲੇ ਕੁਝ ਸਾਲਾਂ ਵਿੱਚ ਵਿਸ਼ਾਲ ਨੈੱਟਵਰਕ ਦੀ ਨਿਰੰਤਰ >99.5% ਉਪਲੱਬਧਤਾ ਬਣੀ ਹੋਈ ਹੈ।
ਰੱਖਿਆ ਮੰਤਰਾਲਾ
ਸਿੰਗਾਪੁਰ-ਭਾਰਤ ਸਮੁਦਰੀ ਦੁਵੱਲੇ ਅਭਿਆਸ 'ਸਿਮਬੇਕਸ' ਦਾ 28 ਵਾਂ ਸੰਸਕਰਣ
ਸਿੰਗਾਪੁਰ-ਭਾਰਤ ਸਮੁਦਰੀ ਦੁਵੱਲੇ ਅਭਿਆਸ  ਦਾ 28 ਵਾਂ ਸੰਸਕਰਣ 02 ਤੋਂ 04 ਸਤੰਬਰ 21 ਤੱਕ ਸੰਚਾਲਤ ਕੀਤਾ ਗਿਆ ਸੀ।
ਭਾਰਤੀ ਜਲ ਸੈਨਾ ਦੀ ਨੁਮਾਇੰਦਗੀ, ਗਾਈਡਡ ਮਿਜ਼ਾਈਲ ਡੈਸਟਰਾਇਰ ਆਈਐਨਐਸ ਰਣਵਿਜੈ ਨੇ ਇੱਕ ਹੇਲੀਕਾਪਟਰ ਨਾਲ ਯੁਕਤ ਸਮੁਦਰੀ ਜਹਾਜ਼ ਏਐਸਡਬਲਯੂ ਕੋਰਵੇਟ ਆਈਐਨਐਸ ਕਿਲਤਾਨ ਅਤੇ ਗਾਈਡਡ ਮਿਜ਼ਾਈਲ ਕਾਰਵੇਟ ਆਈਐਨਐਸ ਕੋਰਾ ਅਤੇ ਇੱਕ ਪੀ 8 ਆਈ ਲਾਂਗ ਰੇਂਜ ਮੈਰੀਟਾਈਮ ਪੈਟਰੋਲ ਏਅਰਕ੍ਰਾਫਟ ਨਾਲ ਕੀਤੀ। ਆਰਐਸਐਨ ਦੇ ਭਾਗੀਦਾਰਾਂ ਵਿੱਚ ਇੱਕ ਫੋਰਮਿਡੇਬਲ ਕਲਾਸ ਫਰੀਗੇਟ, ਆਰਐਸਐਸ ਸਟੇਡਫਾਸਟ, ਇੱਕ ਐਸ -70 ਬੀ ਜਲ ਸੈਨਾ ਹੈਲੀਕਾਪਟਰ, ਇੱਕ ਵਿਕਟਰੀ ਕਲਾਸ ਮਿਜ਼ਾਈਲ ਕਾਰਵੇਟ, ਆਰਐਸਐਸ ਵਿਗਰ, ਇੱਕ ਆਰਚਰ ਕਲਾਸ ਪਣਡੁੱਬੀ ਅਤੇ ਇੱਕ ਫੋਕਰ -50 ਮੈਰੀਟਾਈਮ ਪੈਟਰੋਲ ਏਅਰਕ੍ਰਾਫਟ ਸ਼ਾਮਲ ਸਨ। ਸਿੰਗਾਪੁਰ ਏਅਰ ਫੋਰਸ  ਦੇ ਚਾਰ ਐਫ -16 ਲੜਾਕੂ ਜਹਾਜ਼ਾਂ ਨੇ ਵੀ ਹਵਾਈ ਰੱਖਿਆ ਅਭਿਆਸਾਂ ਦੌਰਾਨ ਅਭਿਆਸ ਵਿੱਚ ਹਿੱਸਾ ਲਿਆ।
1994 ਵਿੱਚ ਸ਼ੁਰੂ ਕੀਤਾ ਗਿਆ, ਸਿਮਬੇਕਸ ਕਿਸੇ ਵੀ ਵਿਦੇਸ਼ੀ ਜਲ ਸੈਨਾ ਦੇ ਨਾਲ ਭਾਰਤੀ ਜਲ ਸੈਨਾ ਦਾ ਸਭ ਤੋਂ ਲੰਮਾਂ ਨਿਰਵਿਘਨ ਦੁਵੱਲਾ ਸਮੁੰਦਰੀ ਅਭਿਆਸ ਹੈ। ਚੱਲ ਰਹੀ ਮਹਾਮਾਰੀ ਦੀਆਂ ਚੁਣੌਤੀਆਂ ਦੇ ਬਾਵਜੂਦ ਇਸ ਮਹੱਤਵਪੂਰਣ ਰੁਝੇਵੇਂ ਦੀ ਨਿਰੰਤਰਤਾ ਨੂੰ ਕਾਇਮ ਰੱਖਣਾ ਦੋਵਾਂ ਦੇਸ਼ਾਂ ਦੇ ਵਿਚਕਾਰ ਦੁਵੱਲੇ ਰੱਖਿਆ ਸਬੰਧਾਂ ਦੀ ਮਜ਼ਬੂਤੀ ਨੂੰ ਹੋਰ ਵਧੇਰੇ ਦਰਸਾਉਂਦਾ ਹੈ। ਯੋਜਨਾਬੰਦੀ ਦੇ ਪੜਾਵਾਂ ਦੇ ਦੌਰਾਨ ਇਹਨਾਂ ਰੁਕਾਵਟਾਂ ਦੇ ਬਾਵਜੂਦ, ਦੋਵੇਂ ਜਲ ਸੈਨਾਵਾਂ ਕਈ ਚੁਣੌਤੀ ਭਰੇ ਵਿਕਾਸ ਦੇ ਨਿਰਵਿਘਨ ਅਤੇ ਸੁਰੱਖਿਅਤ ਅਮਲ ਨੂੰ ਪ੍ਰਾਪਤ ਕਰ ਸਕਦੀਆਂ ਹਨ ਜਿਨ੍ਹਾਂ ਵਿੱਚ ਲਾਈਵ ਹਥਿਆਰਾਂ ਦੀ ਗੋਲੀਬਾਰੀ ਅਤੇ ਉੱਨਤ ਜਲ ਸੈਨਾ ਯੁੱਧ ਸੀਰੀਅਲ ਸ਼ਾਮਲ ਹਨ, ਜਿਨ੍ਹਾਂ ਵਿੱਚ ਐਂਟੀ-ਪਣਡੁੱਬੀ, ਐਂਟੀ-ਏਅਰ ਅਤੇ ਐਂਟੀ-ਸਰਫੇਸ ਯੁੱਧ ਅਭਿਆਸ ਸ਼ਾਮਲ ਹਨ। ਅਭਿਆਸਾਂ ਦਾ ਪੈਮਾਨਾ ਅਤੇ ਪੇਚੀਦਗੀਆਂ ਦੋਵਾਂ ਜਲ ਸੈਨਾਵਾਂ ਦਰਮਿਆਨ ਹਾਸਲ ਕੀਤੀ ਗਈ ਅੰਤਰ -ਕਾਰਜਸ਼ੀਲਤਾ ਦਾ ਭਰਪੂਰ ਪ੍ਰਮਾਣ ਹੈ।
ਸਿਮਬੇਕਸ ਦਾ ਇਸ ਸਾਲ ਦਾ ਸੰਸਕਰਣ ਵੀ ਇੱਕ ਵਿਸ਼ੇਸ਼ ਮੌਕਾ ਹੈ ਕਿਉਂਕਿ ਇਹ ਭਾਰਤ ਦੀ ਆਜ਼ਾਦੀ ਦੇ 75 ਵੇਂ ਸਾਲ ਦੇ ਚੱਲ ਰਹੇ ਜਸ਼ਨਾਂ ਦੌਰਾਨ ਆਇਆ ਹੈ। ਸਿਮਬੇਕਸ -2021 ਦੀ ਸਫਲਤਾ ਦੋਹਾਂ ਪੱਖਾਂ ਦੇ ਆਪਸੀ ਸੰਕਲਪ ਦਾ ਇੱਕ ਹੋਰ ਪ੍ਰਦਰਸ਼ਨ ਹੈ ਤਾਂ ਜੋ ਆਉਣ ਵਾਲੇ ਸਾਲਾਂ ਵਿੱਚ ਦੁਵੱਲੀ ਸਾਂਝੇਦਾਰੀ ਨੂੰ ਹੋਰ ਮਜ਼ਬੂਤ ਕੀਤਾ ਜਾ ਸਕੇ।
ਚੱਲ ਰਹੀ ਮਹਾਮਾਰੀ ਨਾਲ ਜੁੜੀਆਂ ਮਜ਼ਬੂਰੀਆਂ ਕਾਰਨ, ਇਸ ਸਾਲ ਦੇ ਸਿੰਬੇਕਸ ਦੀ ਯੋਜਨਾ ਬਿਨਾਂ ਕਿਸੇ ਫਿਜੀਕਲ ਇੰਟਰੈਕਸ਼ਨ ਦੇ ਆਰਐਸਐਨ ਵਲੋਂ ਦੱਖਣੀ ਚੀਨ ਸਾਗਰ ਦੇ ਦੱਖਣੀ ਕਿਨਾਰਿਆਂ ਤੇ ਆਯੋਜਿਤ 'ਸਿਰਫ ਸਮੁਦਰ' ਤੇ ਅਭਿਆਸ ਵਜੋਂ ਕੀਤੀ ਗਈ ਸੀ।
ਭਾਰਤ-ਸਿੰਗਾਪੁਰ ਰੱਖਿਆ ਸਬੰਧ ਸਮੁੱਚੇ ਦੁਵੱਲੇ ਸਬੰਧਾਂ ਦਾ ਇੱਕ ਬਹੁਤ ਹੀ ਮਹੱਤਵਪੂਰਨ ਪਹਿਲੂ ਬਣੇ ਹੋਏ ਹਨ ਅਤੇ ਰਵਾਇਤੀ ਸੈਨਾ ਤੋਂ ਆਦਾਨ-ਪ੍ਰਦਾਨ ਤੋਂ ਲੈ ਕੇ ਐਚਏਡੀਆਰ ਅਤੇ ਸਾਈਬਰ ਸੁਰੱਖਿਆ ਤੱਕ ਸਹਿਯੋਗ ਦੇ ਇੱਕ ਵਿਸ਼ਾਲ ਖੇਤਰ ਨੂੰ ਕਵਰ ਕਰਦੇ ਹਨ। ਦੋਵਾਂ ਹੀ ਜਲ ਸੈਨਾਵਾਂ ਦੀ ਇਕ ਦੂਜੇ ਦੇ ਸਮੁਦਰੀ ਸੂਚਨਾ ਫਿਊਜ਼ਨ ਕੇਂਦਰਾਂ ਵਿਚ ਪ੍ਰਤੀਨਿਧਤਾ ਹੈ ਅਤੇ ਹਾਲ ਹੀ ਵਿਚ ਦੋਹਾਂ ਨੇ ਆਪਸੀ ਪਣਡੁੱਬੀ ਬਚਾਅ ਸਹਾਇਤਾ ਅਤੇ ਤਾਲਮੇਲ ਦੇ ਇਕ ਸਮਝੌਤੇ' ਤੇ ਦਸਤਖਤ ਕੀਤੇ ਹਨ।
----------------------------
ਸੀ ਜੀ ਆਰ /ਵੀ ਐੱਮ/ਜੇ ਐੱਸ ਐੱਨ
(Visitor Counter : 152
ਉਪ ਰਾਸ਼ਟਰਪਤੀ ਸਕੱਤਰੇਤ
ਉਪ ਰਾਸ਼ਟਰਪਤੀ ਨੇ ਯੂਨੀਵਰਸਿਟੀਆਂ ਨੂੰ ਲੌਕਡਾਊਨ ਦੌਰਾਨ ਸਿੱਖਿਆ ਸੈਸ਼ਨ ਨੂੰ ਸੁਚਾਰੂ ਰੂਪ ਨਾਲ ਜਾਰੀ ਰੱਖਣ ਲਈ ਕਿਹਾ
ਉਪ ਰਾਸ਼ਟਰਪਤੀ ਨੇ ਯੂਨੀਵਰਸਿਟੀਆਂ ਨੂੰ ਔਨਲਾਈਨ ਸਿੱਖਿਆ ਲਈ ਟੈਕਨੋਲੋਜੀ ਦੀ ਭਰਪੂਰ ਵਰਤੋਂ ਕਰਨ ਲਈ ਕਿਹਾ
ਵਿਦਿਆਰਥੀਆਂ ਤੱਕ ਪਹੁੰਚੋ, ਉਨ੍ਹਾਂ ਵਿੱਚ ਸਾਂਝੇ ਅਧਿਐਨ ਕਰਨ ਅਤੇ ਸਵੈ-ਸਿੱਖਣ ਲਈ ਰੁਚੀ ਪੈਦਾ ਕਰੋ : ਉਪ ਰਾਸ਼ਟਰਪਤੀ
ਹੋਸਟਲਾਂ ਵਿੱਚ ਰਹਿਣ ਵਾਲੇ ਵਿਦਿਆਰਥੀਆਂ ਦੀ ਸਿਹਤ ਸੁਨਿਸ਼ਚਿਤ ਕਰੋ :ਉਪ ਰਾਸ਼ਟਰਪਤੀ
ਉਪ ਰਾਸ਼ਟਰਪਤੀ ਨੇ ਵਿਦਿਆਰਥੀਆਂ ਨੂੰ ਤੰਦਰੁਸਤ ਜੀਵਨ ਸ਼ੈਲੀ ਅਪਣਾਉਣ, ਕਸਰਤ ਕਰਨ ਲੌਕਡਾਊਨ ਦੀ ਮਿਆਦ ਵਿੱਚ ਕੋਈ ਨਵੀਂ ਭਾਸ਼ਾ ਸਿੱਖਣ ਦੀ ਸਲਾਹ ਦਿੱਤੀ
ਉਪ ਰਾਸ਼ਟਰਪਤੀ ਨੇ ਦਿੱਲੀ, ਹੈਦਰਾਬਾਦ, ਪਾਂਡੀਚੇਰੀ, ਪੰਜਾਬ, ਮਾਖਨ ਲਾਲ ਚਤੁਰਵੇਦੀ ਯੂਨੀਵਰਸਿਟੀਆਂ ਦੇ ਵਾਈਸ ਚਾਂਸਲਰਾਂ ਅਤੇ ਆਈਆਈਪੀਏ ਦੇ ਡਾਇਰੈਕਟਰ ਨਾਲ ਵੀਡੀਓ ਕਾਨਫਰੰਸ ਜ਼ਰੀਏ ਗੱਲਬਾਤ ਕੀਤੀ
ਭਾਰਤ ਦੇ ਉਪ ਰਾਸ਼ਟਰਪਤੀ, ਸ਼੍ਰੀ ਐੱਮ ਵੈਂਕਈਆ ਨਾਇਡੂ ਨੇ ਅੱਜ ਯੂਨੀਵਰਸਿਟੀਆਂ ਅਤੇ ਹੋਰ ਵਿੱਦਿਅਕ ਸੰਸਥਾਵਾਂ ਨੂੰ ਕਿਹਾ ਕਿ ਉਹ ਲੌਕਡਾਊਨ ਦੇ ਦੌਰਾਨ ਸਿੱਖਿਆ ਸੈਸ਼ਨ ਨੂੰ ਸੁਚਾਰੂ ਰੂਪ ਨਾਲ ਜਾਰੀ ਰੱਖਣ ਲਈ ਟੈਕਨੋਲੋਜੀ ਦੀ ਭਰਪੂਰ ਵਰਤੋਂ ਕਰੋ, ਵਿਦਿਆਰਥੀਆਂ ਨਾਲ ਸੰਵਾਦ ਕਰਨ ਲਈ, ਸਾਂਝੇ ਅਧਿਐਨ ਅਧਿਆਪਨ ਅਤੇ ਸਵੈ-ਅਧਿਐਨ ਨੂੰ ਹੁਲਾਰਾ ਦੇਣ ਲਈ ਔਨਲਾਈਨ ਟੈਕਨੋਲੋਜੀ ਸਮਰੱਥਾ ਦਾ ਭਰਪੂਰ ਲਾਭ ਉਠਾਓ।
ਉਪ ਰਾਸ਼ਟਰਪਤੀ ਸ਼੍ਰੀ ਐੱਮ ਵੈਂਕਈਆ ਨਾਇਡੂ ਨੇ ਭਾਰਤੀ ਲੋਕ ਪ੍ਰਸ਼ਾਸਨ ਸੰਸਥਾਨ ਦੇ ਡਾਇਰੈਕਟਰ ਅਤੇ ਮਾਖਨਲਾਲ ਚਤੁਰਵੇਦੀ ਯੂਨੀਵਰਸਿਟੀ ਸਮੇਤ ਦਿੱਲੀ, ਪਾਂਡੀਚੇਰੀ, ਹੈਦਰਾਬਾਦ ਅਤੇ ਪੰਜਾਬ ਯੂਨੀਵਰਸਿਟੀਆਂ ਦੇ ਵਾਈਸ ਚਾਂਸਲਰਾਂ ਨਾਲ ਵੀਡੀਓ ਕਾਨਫਰੰਸ ਜ਼ਰੀਏ, ਲੌਕਡਾਊਨ ਦੌਰਾਨ ਸਿੱਖਿਆ ਸੈਸ਼ਨ ਅਤੇ ਔਨਲਾਈਨ ਅਧਿਆਪਨ ਦੇ ਵਿਸ਼ੇ ’ਤੇ ਚਰਚਾ ਕੀਤੀ। ਉਪ ਰਾਸ਼ਟਰਪਤੀ ਭਾਰਤੀ ਲੋਕ ਪ੍ਰਸ਼ਾਸਨ ਸੰਸਥਾਨ ਦੇ ਚੇਅਰਮੈਨ ਹਨ ਅਤੇ ਤਿੰਨ ਕੇਂਦਰੀ ਯੂਨੀਵਰਸਿਟੀਆਂ ਦੇ ਚਾਂਸਲਰ ਹਨ।
ਉਪ ਰਾਸ਼ਟਰਪਤੀ ਨੇ ਕਿਹਾ ਕਿ ਆਮ ਸਥਿਤੀ ਬਹਾਲ ਹੋਣ ਵਿੱਚ ਸਮਾਂ ਲਗ ਸਕਦਾ ਹੈ। ਉਹ ਅਜਿਹੀ ਸਥਿਤੀ ਵਿੱਚ ਸਿੱਖਿਆ ਸੈਸ਼ਨ ਨੂੰ ਸੁਚਾਰੂ ਰੂਪ ਨਾਲ ਜਾਰੀ ਰੱਖਣ ਲਈ ਯੂਨੀਵਰਸਿਟੀਆਂ ਦੁਆਰਾ ਕੀਤੇ ਜਾ ਰਹੇ ਪ੍ਰਯਤਨਾਂ ਬਾਰੇ ਜਾਣਕਾਰੀ ਲੈ ਰਹੇ ਸਨ।
ਉਨ੍ਹਾਂ ਨੇ ਉਮੀਦ ਪ੍ਰਗਟਾਈ ਕਿ ਬਦਲਦੀ ਹੋਈ ਸਥਿਤੀ ਅਨੁਸਾਰ ਟੈਕਨੋਲੋਜੀ ਦੀ ਸਹੀ ਵਰਤੋਂ ਨਾਲ ਅਧਿਐਨ ਅਤੇ ਅਧਿਆਪਨ ਕਾਰਜ ਨੂੰ ਸੁਚਾਰੂ ਰੂਪ ਨਾਲ ਨਿਰਵਿਘਨ ਜਾਰੀ ਰੱਖਿਆ ਜਾਵੇ ਅਤੇ ਸਾਰੇ ਵਿਦਿਆਰਥੀਆਂ ਨਾਲ ਸੰਵਾਦ ਸਥਾਪਿਤ ਕੀਤਾ ਜਾਵੇ।
ਉਪ ਰਾਸ਼ਟਰਪਤੀ ਨੇ ਕਿਹਾ ਕਿ ਅਸਲ ਵਿੱਚ ਇਸ ਚੁਣੌਤੀ ਨੇ ਵੀ ਭਵਿੱਖ ਲਈ ਨਵੇਂ ਅਵਸਰ ਪ੍ਰਦਾਨ ਕੀਤੇ ਹਨ ਜਦੋਂ ਔਨਲਾਈਨ ਸਿੱਖਿਆ, ਪਰੰਪਰਾਗਤ ਸਿੱਖਿਆ ਪੱਧਤੀ ਦੀ ਸੰਪੂਰਕ ਬਣ ਜਾਵੇਗੀ। ਇਹ ਚੁਣੌਤੀ ਸਾਨੂੰ ਨਵੇਂ ਸਮਾਧਾਨ ਲੱਭਣ ਲਈ ਪ੍ਰੇਰਿਤ ਕਰ ਰਹੀ ਹੈ। ਉਨ੍ਹਾਂ ਨੇ ਕਿਹਾ ਕਿ ਇਸ ਸੰਕਟ ਦੇ ਬਾਅਦ ਵੀ ਸਿੱਖਿਆ ਵਿੱਚ ਟੈਕਨੋਲੋਜੀ ਅਧਾਰਿਤ ਪ੍ਰਣਾਲੀ ਆਮ ਤੌਰ ‘ਤੇ ਵੀ ਵਰਤੀ ਜਾਣੀ ਚਾਹੀਦੀ ਹੈ। ਉਨ੍ਹਾਂ ਨੇ ਯੂਨੀਵਰਸਿਟੀਆਂ ਦੁਆਰਾ ਅਧਿਐਨ ਅਤੇ ਅਧਿਆਪਨ ਨੂੰ ਨਿਰਵਿਘਨ ਰੱਖਣ ਲਈ ਕੀਤੇ ਗਏ ਪ੍ਰਯਤਨਾਂ ’ਤੇ ਤਸੱਲੀ ਪ੍ਰਗਟਾਈ।
ਉਪ ਰਾਸ਼ਟਰਪਤੀ ਨੇ ਯੂਨੀਵਰਸਿਟੀਆਂ ਅਤੇ ਸਿੱਖਿਅ ਸੰਸਥਾਨਾਂ ਨੂੰ ਕਿਹਾ ਕਿ ਉਹ ਹੋਸਟਲਾਂ ਵਿੱਚ ਰਹਿਣ ਵਾਲੇ ਵਿਦਿਆਰਥੀਆਂ ਦੀ ਸਿਹਤ ਨੂੰ ਸੁਨਿਸ਼ਚਿਤ ਕਰਨ। ਉਹ ਸਰਕਾਰ ਅਤੇ ਸਿਹਤ ਮਾਹਿਰਾਂ ਦੁਆਰਾ ਕੀਤੇ ਗਏ ਸੋਸ਼ਲ ਡਿਸਟੈਂਸਿੰਗ ਜਿਹੇ ਨਿਰਦੇਸ਼ਾਂ ਦਾ ਸਖ਼ਤੀ ਨਾਲ ਪਾਲਣ ਸੁਨਿਸ਼ਚਿਤ ਕਰਨ।
ਸ਼੍ਰੀ ਨਾਇਡੂ ਨੇ ਵਿਦਿਆਰਥੀਆਂ ਨੂੰ ਸਲਾਹ ਦਿੱਤੀ ਕਿ ਲੌਕਡਾਊਨ ਦੌਰਾਨ ਉਹ ਕੁਦਰਤ ਨਾਲ ਕੁਝ ਸਮਾਂ ਬਿਤਾਉਣ, ਕੁਝ ਕਸਰਤ ਕਰਦੇ ਰਹਿਣ, ਅਰਾਮਤਲਬ ਜੀਵਨ ਸ਼ੈਲੀ ਦਾ ਤਿਆਗ ਕਰਨ ਅਤੇ ਤੰਦਰੁਸਤ ਭੋਜਨ ਸ਼ੈਲੀ ਅਪਨਾਉਣ।
ਸ਼੍ਰੀ ਨਾਇਡੂ ਨੇ ਯੂਨੀਵਰਸਿਟੀਆਂ ਨੂੰ ਤਾਕੀਦ ਕੀਤੀ ਕਿ ਉਹ ਵਿਦਿਆਰਥੀਆਂ ਨੂੰ ਸਮੇਂ ਦੀ ਠੀਕ ਵਰਤੋਂ ਕਰਨ ਅਤੇ ਯੂਨੀਵਰਸਿਟੀਆਂ ਦੁਆਰਾ ਉਪਲੱਬਧ ਕਰਵਾਈ ਜਾ ਰਹੀ ਈ-ਪਾਠਕ੍ਰਮ ਸਮੱਗਰੀ ਦਾ ਅਧਿਐਨ ਕਰਨ ਦੀ ਸਲਾਹ ਦੇਣ। ਉਨ੍ਹਾਂ ਨੇ ਵਿਦਿਆਰਥੀਆਂ ਨੂੰ ਸਲਾਹ ਦਿੱਤੀ ਕਿ ਉਹ ਮੋਬਾਈਲ ਫੋਨ ਜਿਹੇ ਉਪਕਰਣਾਂ ’ਤੇ ਅਧਿਕ ਸਮਾਂ ਖ਼ਰਾਬ ਨਾ ਕਰਨ, ਲੌਕਡਾਊਨ ਦੀ ਇਸ ਮਿਆਦ ਵਿੱਚ ਕੋਈ ਨਵੀਂ ਭਾਸ਼ਾ ਸਿੱਖਣ ਦਾ ਪ੍ਰਯਤਨ ਕਰਨ।
ਉਪ ਰਾਸ਼ਟਰਪਤੀ ਨੇ ਵਿਦਿਆਰਥੀਆਂ ਨੂੰ ਸਲਾਹ ਦਿੱਤੀ ਕਿ ਉਹ ਆਪਣੇ ਖੇਤਰ ਦੇ ਕਿਸੇ ਸਮਾਜਸੇਵੀ ਸੰਗਠਨ ਨਾਲ ਜੁੜ ਕੇ ਸਮਾਜ ਸੇਵਾ ਦੇ ਕਾਰਜ ਵੀ ਕਰ ਸਕਦੇ ਹਨ। ਉਨ੍ਹਾਂ ਨੇ ਉਮੀਦ ਕੀਤੀ ਕਿ ਵਿਦਿਆਰਥੀ ਅਤੇ ਸਾਰੇ ਨਾਗਰਿਕ ਸਰਕਾਰ ਦੁਆਰਾ ਸਮੇਂ-ਸਮੇਂ ’ਤੇ ਜਾਰੀ ਕੀਤੇ ਜਾ ਰਹੇ ਨਿਰਦੇਸ਼ਾਂ ਦਾ ਸਖ਼ਤੀ ਨਾਲ ਪਾਲਣ ਕਰਨ।
ਇਸ ਅਵਸਰ ’ਤੇ ਉਪ ਰਾਸ਼ਟਰਪਤੀ ਦੇ ਸਕੱਤਰ, ਡਾ. ਆਈ ਵੀ ਸੁੱਬਾਰਾਓ ਵੀ ਹਾਜ਼ਰ ਰਹੇ।
ਅੰਕੜੇ ਅਤੇ ਪ੍ਰੋਗਰਾਮ ਲਾਗੂ ਮੰਤਰਾਲਾ
ਭਾਰਤ ਵਿੱਚ ਪੇਰੋਲ ਰਿਪੋਰਟਿੰਗ – ਰੋਜ਼ਗਾਰ ਸਬੰਧੀ ਇੱਕ ਰਸਮੀ ਪਰਿਪੇਖ
ਰਾਸ਼ਟਰੀ ਅੰਕੜਾ ਦਫ਼ਤਰ , ਅੰਕੜਾ ਅਤੇ ਪ੍ਰੋਗਰਾਮ ਲਾਗੂਕਰਨ ਮੰਤਰਾਲੇ ਨੇ ਸਤੰਬਰ, 2017 ਤੋਂ ਅਪ੍ਰੈਲ, 2019 ਦੀ ਮਿਆਦ ਲਈ ਦੇਸ਼ ਦੀ ਰੋਜ਼ਗਾਰ ਪਰਿਪੇਖ ਸਬੰਧੀ ਰਿਪੋਰਟ ਜਾਰੀ ਕੀਤੀ ਹੈ । ਇਹ ਰਿਪੋਰਟ ਸਰਕਾਰ ਦੀਆਂ ਕੁਝ ਏਜੰਸੀਆਂ ਦੇ ਪ੍ਰਸ਼ਾਸਨਿਕ ਰਿਕਾਰਡ ਉੱਤੇ ਅਧਾਰਿਤ ਹੈ। ਇਹ ਰਿਕਾਰਡ ਕੁਝ ਨਿਸ਼ਚਿਤ ਆਯਾਮਾਂ  ਵਿੱਚ ਹੋਈ ਪ੍ਰਗਤੀ ਦੇ ਮੁੱਲਾਂਕਣ ਲਈ ਹਨ ।
ਰੋਜ਼ਗਾਰ ਪਰਿਪੇਖ ਨਾਲ ਸਬੰਧਤ ਵਿਸਤ੍ਰਿਤ ਰਿਪੋਰਟ ਲਈ ਇੱਥੇ ਕਲਿੱਕ ਕਰੋ:
http://164.100.117.97/WriteReadData/userfiles/ReleaseEmpOutlook%2025June19%20.pdf
ਬਿਜਲੀ ਮੰਤਰਾਲਾ
ਸ਼੍ਰੀਮਤੀ ਪਰਮਿੰਦਰ ਚੋਪੜਾ ਨੇ ਪੀਐੱਫਸੀ ਦੀ ਡਾਇਰੈਕਟਰ  ਦਾ ਅਹੁਦਾ ਸੰਭਾਲਿਆ
ਸਰਕਾਰ ਦੀ ਮਲਕੀਅਤ ਵਾਲੀ ਭਾਰਤ ਦੀ ਪ੍ਰਮੁੱਖ ਐੱਨਬੀਐੱਫਸੀ, ਪਾਵਰ ਫਾਇਨਾਂਸ ਕਾਰਪੋਰੇਸ਼ਨ , ਨੇ ਅੱਜ ਸ਼੍ਰੀਮਤੀ ਪਰਮਿੰਦਰ ਚੋਪੜਾ ਨੂੰ ਕੰਪਨੀ ਦੀ ਡਾਇਰੈਕਟਰ  ਨਿਯੁਕਤ ਕਰਨ ਦਾ ਐਲਾਨ ਕੀਤਾ। ਉਹ ਸ਼੍ਰੀ ਐੱਨਬੀ ਗੁਪਤਾ ਦਾ ਸਥਾਨ ਲੈਣਗੇ, ਜੋ 30 ਜੂਨ 2020 ਨੂੰ ਸੇਵਾਮੁਕਤ ਹੋ ਗਏ।
ਸ਼੍ਰੀਮਤੀ ਚੋਪੜਾ, ਡਾਇਰੈਕਟਰ  ਦੇ ਰੂਪ ਵਿੱਚ ਚਾਰਜ ਸੰਭਾਲਣ ਤੋਂ ਪਹਿਲਾਂ ਪਾਵਰ ਫਾਇਨਾਂਸ ਕਾਰਪੋਰੇਸ਼ਨ  ਵਿੱਚ ਕਾਰਜਕਾਰੀ ਡਾਇਰੈਕਟਰ  ਦੇ ਰੂਪ ਵਿੱਚ ਕੰਮ ਕਰ ਰਹੇ ਸਨ। 32 ਸਾਲ ਤੋਂ ਅਧਿਕ ਦੇ ਭਰਪੂਰ ਅਤੇ ਵਿਵਿਧ ਅਨੁਭਵ ਨਾਲ, ਉਹ ਫੰਡ ਜੁਟਾਉਣ, ਕਾਰਪੋਰੇਟ ਖਾਤੇ, ਬੈਂਕਿੰਗ ਅਤੇ ਖਜ਼ਾਨਾ, ਅਸਾਸੇ-ਦੇਣਦਾਰੀ ਪ੍ਰਬੰਧਨ, ਸਟ੍ਰੈਸਡ ਅਸੈੱਟ ਰੈਜਿਊਲੇਸ਼ਨ ਆਦਿ ਲਈ ਮਹੱਤਵਪੂਰਨ ਅਤੇ ਮੁੱਖ ਵਿੱਤ ਕਾਰਜਾਂ ਨੂੰ ਸੰਭਾਲਣ ਵਿੱਚ ਮਾਹਿਰ ਹਨ।
ਪੀਐੱਫਸੀ ਵਿੱਚ ਸ਼ਾਮਲ ਹੋਣ ਤੋਂ ਪਹਿਲਾਂ , ਉਹ ਨੈਸ਼ਨਲ ਹਾਈਡ੍ਰੋਇਲੈਕਟ੍ਰਿਕ ਪਾਵਰ ਕਾਰਪੋਰੇਸ਼ਨ ਆਵ੍ ਇੰਡੀਆ  ਅਤੇ ਪਾਵਰ ਗ੍ਰਿੱਡ ਕਾਰਪੋਰੇਸ਼ਨ ਆਵ੍ ਇੰਡੀਆ  ਜਿਹੇ ਬਿਜਲੀ ਖੇਤਰ ਦੇ ਪ੍ਰਮੁੱਖ ਸੰਗਠਨਾਂ ਨਾਲ ਜੁੜੇ ਹੋਏ ਸਨ। 2005 ਵਿੱਚ ਪੀਐੱਫਸੀ ਵਿੱਚ ਆਈ ਸ਼੍ਰੀਮਤੀ ਚੋਪੜਾ ਨੇ ਪੀਐੱਫਸੀ ਦੇ ਫੰਡ ਜੁਟਾਉਣ ਤੋਂ ਲੈ ਕੇ ਅੰਤਰਰਾਸ਼ਟਰੀ ਬਜ਼ਾਰਾਂ ਤੱਕ ਪ੍ਰਮੁੱਖ ਪਹਿਲ ਕੀਤੀ, ਜਿਸ ਨੇ ਉਧਾਰਦਾਤਿਆਂ ਨੂੰ ਘੱਟ ਲਾਗਤ ਉੱਤੇ ਪੈਸਾ ਜੁਟਾਉਣ ਦੀ ਆਗਿਆ ਦਿੱਤੀ। ਉਨ੍ਹਾਂ ਦੇ ਕੇਂਦ੍ਰਿਤ ਦ੍ਰਿਸ਼ਟੀਕੋਣ ਨਾਲ, ਵਿਦੇਸ਼ੀ ਮੁਦਰਾ ਵਿੱਚ ਫੰਡ ਜੁਟਾਉਣ ਦੀ ਹਿੱਸੇਦਾਰੀ 2 ਸਾਲ ਦੀ ਅਲਪ ਮਿਆਦ ਵਿੱਚ 2% ਤੋਂ ਵਧ ਕੇ 15% ਹੋ ਗਈ।
ਸ਼੍ਰੀਮਤੀ ਚੋਪੜਾ ਨੂੰ ਪੀਐੱਫਸੀ ਦੇ ਪਹਿਲੇ ਗ੍ਰੀਨ ਬੌਂਡ ਇਸ਼ੂ ਨੂੰ ਸ਼ੁਰੂ ਕਰਨ ਅਤੇ ਸੈਕਸ਼ਨ 144  ਤਹਿਤ ਅਮਰੀਕੀ ਬੌਂਡ ਬਜ਼ਾਰ ਤੋਂ ਪੀਐੱਫਸੀ ਦੇ ਪਹਿਲੇ ਫੰਡ ਜੁਟਾਉਣ ਸਹਿਤ ਸਭ ਤੋਂ ਪਹਿਲਾਂ ਕੀਤੇ ਗਏ ਅਨੇਕ ਕੰਮਾਂ ਲਈ ਸਰਾਹਿਆ ਗਿਆ। ਉਨ੍ਹਾਂ ਨੇ ਆਰਈਸੀ ਲਿਮਿਟਿਡ ਵਿੱਚ ਭਾਰਤ ਸਰਕਾਰ ਦੀ 52.63% ਹਿੱਸੇਦਾਰੀ ਵਿੱਚ ਪੀਐੱਫਸੀ ਦੇ ਬਹੁਤ ਵੱਡੇ ਅਧਿਗ੍ਰਹਿਣ ਵਿੱਚ ਵੀ ਮਹੱਤਵਪੂਰਨ ਭੂਮਿਕਾ ਨਿਭਾਈ ਅਤੇ ਪੀਐੱਫਸੀ ਦੀ ਪੂੰਜੀ ਸਮਰੱਥਾ ਦੇ ਪੱਧਰ ਅਤੇ ਪੀਐੱਫਸੀ ਦੇ ਉਧਾਰ ਸਮਝੌਤਿਆਂ ਅਤੇ ਘਰੇਲੂ ਅਤੇ ਅੰਤਰਰਾਸ਼ਟਰੀ ਰੇਟਿੰਗ ਬਾਰੇ ਕਈ ਪੱਖਾਂ ਦੇ ਨਾਲ ਗੱਲਬਾਤ ਨਾਲ ਜੁੜੀਆਂ ਚੁਣੌਤੀਆਂ ਨੂੰ ਕਾਬੂ ਕੀਤਾ।
ਸ਼੍ਰੀਮਤੀ ਚੋਪੜਾ ਬੋਰਡ ਆਵ੍ ਕੋਸਟਲ ਤਮਿਲ ਨਾਡੂ ਪਾਵਰ ਲਿਮਿਟਿਡ ਅਤੇ ਚੇਊਰ ਇਨਫਰਾ ਲਿਮਿਟਿਡ ਦੇ ਡਾਇਰੈਕਟਰ ਦੇ ਰੂਪ ਵਿੱਚ ਵੀ ਕੰਮ ਕਰ ਚੁੱਕੇ ਹਨ।
ਸ਼੍ਰੀਮਤੀ ਚੋਪੜਾ ਦਾ ਲਾਗਤ ਲੇਖਾਕਾਰ  ਅਤੇ ਐੱਮਬੀਏ ਤੋਂ ਪੀਐੱਫਸੀ ਵਿੱਚ ਵਿੱਤ ਸਬੰਧੀ ਕੰਮਕਾਜ ਦੇ ਟੌਂਪ ਰੈਂਕ ਤੱਕ ਪਹੁੰਚਣਾ ਉਨ੍ਹਾਂ ਦੀ ਨਿਮਰਤਾ, ਪ੍ਰਤੀਬੱਧਤਾ ਅਤੇ ਸਖ਼ਤ ਮਿਹਨਤ ਨੂੰ ਦਰਸਾਉਂਦਾ ਹੈ।
ਪੀਐੱਫਸੀ ਦੇ ਸੰਚਾਲਨ, ਉਸ ਦੀ ਤਾਕਤ ਅਤੇ ਕੇਂਦ੍ਰਿਤ ਖੇਤਰਾਂ ਦੀ ਉਨ੍ਹਾਂ ਦੀ ਗਹਿਰੀ ਸਮਝ ਨਿਸ਼ਚਿਤ ਰੂਪ ਨਾਲ ਬਿਜਲੀ ਖੇਤਰ ਦੇ ਕਰਜ਼ਦਾਤਾ ਨੂੰ ਅੱਗੇ ਵਧਣ ਵਿੱਚ ਮਦਦ ਕਰੇਗੀ ਅਤੇ ਆਉਣ ਵਾਲੇ ਦਿਨਾਂ ਵਿੱਚ ਹੋਰ ਅਧਿਕ ਮੀਲ ਦੇ ਪੱਥਰ ਹਾਸਲ ਕਰੇਗੀ।